text:
Grafîa ofiçiâ
A Grafîa Ofiçiâ da léngoa zenéize a l'é propòsta pe convençion da l'Académia Ligùstica do Brénno, segondo a quæ ghe dêv'ese 'na corispondénsa ùnica són - létie / létie - són, e a grafîa a dêv'ese o ciù poscìbile vixinn-a a quella tradiçionâle dêuviâ da-i poêti liguri.
Pe poéi savéi a-a spedîa cómme l'é che se scrîve ò che se lêze 'na létia ò 'n són, chi sótta l'é riportòu, in órdine arfabético, tùtte e létie e tùtti i soìn (sti chì mìssi tra paréntexi quàddre) che són prezénti inta léngoa zenéize. Tra e paréntexi riónde vén dîto cös'o l'é o scìnbolo; gh'é pöi 'na brêve spiegaçión[1].
Stöia[modìfica | modìfica wikitèsto]
In sciâ grafìa ofiçiâ gh'é 'na testimoniansa inportante do grande tradutô in zenéize de I Spozoéi Inpromìssi, Sciô Rîco Carlini, scrîta inta Premìssa do romanso:
"O prìmmo problêma o l’é stæto: cómme scrîve in zenéize? Quæ régole segoî? Dond’atrovâ tùtte e paròlle che serviàn?
E coscì ò decîzo de partî da-o Cazàssa. Me són acòrto sùbito che quéllo brâv’òmmo o l’adêuviâva paròlle òrmâi pèrse into ténpo e che, sorvetùtto, no êan fàçili da prononçiâ mancàndo do tùtto i acénti che són a-a bâze da pronónçia de tùtte e léngoe e faxéndo, a-e vòtte, ’na gròssa confuxón co-â “o” e a “u” perché cómme se sa a “o” a se pronónçia cómme a “u italiànn-a” e a “u” cómme a “u françéize”. E dòppo e consonànti dógge! Mi into mæ parlâ me rendéiva cónto de prononçiâ çèrte paròlle con unn-a sôla consonànte: ne pìggio unn-a a câxo: carrettiere = carrattê o scrîve o Casàzza, ma mi dìggo caratê cómme ò inparòu da picìn. Alôa dond’a l’é a veitæ? Ma bezéugna acapîlo, o Casàzza. Lê o voéiva agiutâ i zenéixi a inprénde l’italiàn che da-o 1815 o l’êa a léngoa ofiçiâle do Régno Sabàodo do quæ faxéiva pàrte Zêna, e coscì o l’adêuvia ’na grafîa ch’a l’agiutésse i Zenéixi a scrîve in italiàn.
E mi me són dîto: “O Cazàssa o l’é l’ùnico documénto che gh’ò…” e són andæto avànti.
E quélla a l’é stæta a prìmma traduçión. Ma a cösa a no me convinçéiva do tùtto. Lezéiva e lezéiva tórna quélle paròlle e me rendéiva cónto che sôlo chi conoscésse bén (ma bén pe ’n davéi!) o zenéize poéiva êse in gràddo de lêze e, magâra, d’aprexâ o travàggio.
Alôa ò pensòu de fâ comò-u Manzôni e andâ a lavâ i strasoìn… dónde? Lê o l’é stæto afortunòu perché a Firénse gh’é ’n sciùmme sôlo! Noiâtri gh’émmo in càngio dôe sciumæe e lóngo e sò rîve se pàrla inte ’na vinténn-a de mòddi despægi.
Ma tramêzo a-e dôe sciumæe mi ò atrovòu … a Grafîa Ofiçiâ: ò sæ scrîve o zenéize com’o se pàrla ma sénsa cangiâne i caràteri. Tànto pe fâ un ò doî ezénpi: perché scrîve léttera quànde dòppo dìmmo létera? Perché scrîve impediménto quànde in zenéize a m (emme) davànti a-a p (pi) e a-a b (bi) a se pronónçia cómme s’a foîse ’na n (enne): defæti dìmmo inpedìmento co-a n (enne) dîta into nâzo, velâre. E a propòxito de nâzo perché scrîve naso quànde in zenéize quélla s (esse) a se pronónçia z (zìtta) e a “a” a l’é lónga? O bèllo da Grafîa Ofiçiâ o l’é che peu lêze o zenéize ànche un ch’o no pàrla zenéize; gh’e manchiâ a còcina ma o l’inprendiâ a parlâ zenéize... a pàtto naturalménte de segoî e régole da Grafîa Ofiçiâ che s’atrêuvan in sce internet"
Létie e soìn[modìfica | modìfica wikitèsto]
- [ø][N 1] (són) són da eu françéize in paròlle come "meu", "lagheu", o se scrîve eu
- a (vocâle) són [a]
- à són cùrto, o se dêuvia sôlo in poxiçión tònica
- â són lóngo tònico ò àtono
- æ (létia) són [ɛ:][N 2] lóngo e avèrto
- ma into grùppo ænn- e into grùppo de fìn paròlla æn a gh'à o són [ɛ][N 3] cùrto e avèrto
- se a létia æ a no l'é disponìbile se dêuvia o digràmma ae scibén ch'o posse lasciâ di dùbbi.
- b (consonànte) són [b]
- c (consonànte) cómme in italiàn
- ç (consonànte) c co-a côa, c co-a çedìggia, són [s]. A s'adêuvia pe de raxoin etimològgiche solo davanti a-a e e a-a i, gròsso moddo quande inta paola italiann-a corispondente gh'é -ce, -ci, -ze, -zi.
- ch (digràmma) són [k], o se dêuvia prìmma de e, i e eu
- ci (digràmma) són [t͡ʃ][N 4], o se dêuvia prìmma de a, æ, o e u
- d (consonànte) són [d]
- [d͡ʒ][N 5] són da g de "gîta", o se scrîve g
- e (vocâle) són cùrto avèrto [E] ò seròu [e], ciù de spésso seròu
- é són [e] cùrto e seròu, o se dêuvia sôlo in poxiçión tònica
- ê són [e:] lóngo e seròu, tònico ò àtono
- è són [ɛ][N 6] cùrto e avèrto, o se dêuvia sôlo in poziçión tònica
- eu (digràmma) són [ø][N 7] lóngo ò cùrto
- f (consonànte) són [f]
- g (consonànte) cómme in italiàn
- [g] són da g de "gàtto", o se scrîve g
- gh (digràmma) són [g], o se dêuvia prìmma de e, i e eu
- gi (digràmma) són [d͡ʒ][N 5], o se dêuvia prìmma de a, æ, o e u
- gl (digràmma) són [ʎ][N 9] ch'o no l'exìste in zenéize, o s'atrêuva inte quàrche italianìsmo e inte quàrche parlâ locâle
- gn (digràmma) són [ɲ][N 10]
- h (consonànte), a no vêgne utilizâ pe l'indicatîvo prezénte do vèrbo avéi
- [ɥ][N 11] (són) són da semivocâle u françéize in paròlle cómme "nuâ", o se scrîve u
- i (vocâle) cómme in italiàn
- ì són cùrto, o se dêuvia sôlo in poxiçión tònica
- î són lóngo tònico ò àtono
- j (semivocâle) són da semivocâle i
- A peu êse dêuviâ dòppo a c, a g e o digràmma sc pe marcâ che
- diversaménte da-o ténpo infinîo, into ténpo indicatîvo futûro a i a s'ha da fâ sentî in stiçinìn: (prìmma paròlla: infinîo, segónda: futûro) "mangiâ" [maN"dZa:], "o mangjâ" [u maN"dZja:]; "amaciâ" [ama"tSa:], "o s'amacjâ" [u sa ma"tSja:]; "lasciâ" [la"Sa:], "o lascjâ" [u la"Sja:].
- diversaménte da-o particìpio pasòu, into ténpo condiçionâle prezénte a i a se dêve fâ sentî in stisinìn: (prìmma paròlla: particìpio pasòu, segónda: condiçionâle prezénte) "mangiæ" [maN"dZE:], "mi mangjæ" [mi maN"dZjE:]; "lasciæ" [la"SE:], "o lascjæ" [u la"SjE:].
- A peu êse dêuviâ, ma no se conséggia de fâlo, tra dôe vocâle pe indicâ o són [j] inténso in paròlle cómme "màjo" ["majjo], "séja" ["sejja]; chi o fæto o l'é mêno crìtico perché se a vocâle ch'a vêgne prìmma a l'é cùrta a [j] a l'é inténsa, s'a l'é lónga no: "véja", e cùrta, [j] inténsa ["vejja]; "mizêia", e lónga [j] normâle [mi"ze:ja].
- [j] (són) són da semivocâle i in paròlle cómme "mainâ", o se scrîve i; inte quàrche câxo o peu êse scrîto j
- [ɲ][N 10] (són) són da gn de "vêgno", o se scrîve gn
- [k] són da c de "cànto", o se scrîve c
- l (consonànte) són [l]
- m (consonànte) són [m]
- a peu êse dêuviâ davànti a b e p a-o pòsto da n
- n (consonànte)
- a gh'à o són velâre [ŋ][N 12] a-a fìn da paròlla, into grùppo nn-, prìmma de 'na consonànte; a se dêuvia ànche prìmma da b e da p
- a gh'à o són dentâle [n] prìmma de 'na vocâle
- nn- (grùppo) són [ŋ][N 12] da n velâre ch'o se prononçia dìndo e dôe n arenbæ a-a vocâle tònica ch'a vêgne sùbito prìmma do grùppo
- o s'atrêuva sôlo inta penùrtima scìlaba e o l'é de lóngo tònico
- o grùppo nn sénsa o tratìn o se dîxe cómme in italiàn
- [ŋ][N 12] (són) són da n velâre in paròlle cómme "ronsón", o se scrîve n
- o (vocâle) són [u] da u italiànn-a lóngo ò cùrto con 'n'eceçión into ditóngo àtono ou dôve o se pronónçia [ɔ]
- ó són [u] cùrto, o se dêuvia sôlo in poxiçión tònica
- ô són [u:] lóngo tònico ò àtono
- ò (vocâle) són [ɔ][N 13] da o italiànn-a cùrto tònico ò àtono
- ö (vocâle) són [ɔ:][N 14] da o italiànn-a lóngo tònico ò àtono
- [ɔ][N 13] (són) són da o italiànn-a, s'o l'é cùrto o se scrîve ò, s'o l'é lóngo o se scrîve ö, into ditóngo àtono ou o se scrîve o
- p (consonànte) són [p]
- q (consonànte) són [k]
- r (consonànte) són [r]
- s (consonànte)
- són [s] se prìmma de 'na vocâle
- son [s] oppure [z] se prìmma de 'na consonànte, pægio cómme in italiàn
- [s] (són) són da s de "sàcco", o se scrîve s, ecètto quànde s'ha da dêuviâ a ç etimològica
- [ʃ][N 15] (són) són da sc de "scêna", o se scrîve sc prìmma de e, i, eu e sci prìmma de a, æ, o e u
- sc (digràmma) són [ʃ][N 15], o se dêuvia prìmma de e, i e eu
- sci (trigràmma) són [ʃ][N 15], o se dêuvia prìmma de a, æ, o e u
- scc (grùppo) o l'é fæto de doî soìn [ʃt͡ʃ][N 16]: o són [ʃ][N 15] segoîo, cómme 'na scciupetâ, da-o són [t͡ʃ][N 4], o se dêuvia prìmma de e, i e eu
- scci (grùppo) o l'é fæto de doî soìn [ʃt͡ʃ][N 16]: o són [ʃ][N 15] segoîo, cómme 'na scciupetâ, da-o són [t͡ʃ][N 4], o se dêuvia prìmma de a, æ, o e u
- t (consonànte) són [t]
- [t͡ʃ][N 4] són da c de "cilìndro", o se scrîve c
- u (vocâle) són [y] da u françéize con træ eceçioìn dôve a gh'à o són [w]: into grùppo qu, into ditóngo tònico òu, into ditóngo atono ou
- ù són [y] cùrto, o se dêuvia sôlo in poxiçión tònica
- û són [y:] lóngo tònico ò àtono
- [u] (són) són da u italiànn-a, o se scrîve o, ó ò ô
- [y] (són) són da u françéize in paròlle cómme "fugàssa", o se scrîve u, ù ò û
- v (consonànte) són [v]
- [w] (són) són da semivocâle u italiànn-a in paròlle cómme "goìdda", o se scrîve o con træ eceçioìn: into grùppo qu, into ditóngo tònico òu, into ditóngo atono ou
- x (consonànte) són [ʒ][N 17]
- z (consonànte) són [z]
- [z] (són) són da s de "smangiaxón", o se scrîve z se prìmma de 'na vocâle, o se scrîve s se prìmma de 'na consonànte
- [ʒ][N 17] (són) són da j françéize in paròlle cómme "xanbón", o se scrîve x
Nòtte[modìfica | modìfica wikitèsto]
- Nòtte a-o tèsto
- ↑ [2] into SAMPA
- ↑ [E:] into SAMPA
- ↑ [E] into SAMPA
- ↑ 4,0 4,1 4,2 4,3 [tS] into SAMPA
- ↑ 5,0 5,1 [dZ] into SAMPA
- ↑ [E] into SAMPA
- ↑ 7,0 7,1 [2] into SAMPA
- ↑ [2:] into SAMPA
- ↑ [L] into SAMPA
- ↑ 10,0 10,1 [J] into SAMPA
- ↑ [H] into SAMPA
- ↑ 12,0 12,1 12,2 [N] into SAMPA
- ↑ 13,0 13,1 [O] into SAMPA
- ↑ [O:] into SAMPA
- ↑ 15,0 15,1 15,2 15,3 15,4 [S] into SAMPA
- ↑ 16,0 16,1 [StS] into SAMPA
- ↑ 17,0 17,1 [Z] into SAMPA
- Nòtte bibliogràfiche
- ↑ Grafîa ofiçiâ - scîto de l'Académia Ligùstica do Brénno, in sce zeneize.net. URL consultòu o 2 òtôbre 2022.
Vôxe corelæ[modìfica | modìfica wikitèsto]
Colegaménti estèrni[modìfica | modìfica wikitèsto]
- Grafîa ofiçiâ - scîto de l'Académia Ligùstica do Brénno, in sce zeneize.net. URL consultòu o 2 òtôbre 2022.


c: text/html

text:
Tòkyo
A Çitæ de Tòkyo (giaponeize 東京, trascrissión ingleize Tokyo) a l'è a capitâ do Giappon.
'Sta metròpoli a l'è o çentro da vitta polittica, di affâri, finanse, educasión, comunicaçión e coltûa de tûtto o Pàize.
Descriçion e stöia[modìfica | modìfica wikitèsto]
A s'atrêuva inte l'ìzôa de Hònshu, inta región de Kanto, e o sêu nomme o vêu dî "capitâ ôrientâ", perché a se scitûa a est da preçedente capitâ nasionâ, a çitæ de Kyòto.
A l'è divîza in 23 quartæ (dîti -ku) e a g'à 'na popolasión de 8.340.000 abitanti, scibben contando a periferîa saieivan 12.527.115 (2003).
Fondâ into 1457 da Öta Dökan, into passòu a se ciamâva Edo. A l'è o pòsto de rescidensa de l'imperatô do Giappon.
Conlìgamenti esterni[modìfica | modìfica wikitèsto]
- Tûriximo a Tòkyo [1]
Âtri progètti[modìfica | modìfica wikitèsto]
- Wikimedia Commons a contêgne di files in sce Tòkyo

robotstxt: allowed

filter: keep


text:
Bargaggi
Bargaggi (Bargagli in italian) o l'é 'n comûne da Çittæ metropolitann-a de Zena.
Geògrafia[modìfica | modìfica wikitèsto]
Bargaggi o l'é distante da Zêna 12 km, o s'atreuva inte l'âta Val Besagno, o l'è atraversòu da-o torénte Besagno. O monte ciù èrto do pàise o l'è o monte Croxe di Fo'
Stöia[modìfica | modìfica wikitèsto]
Dötræ tràcce de çiviltæ fàn pensâ che e primme instalaçioìn inte l'àrea de Bargaggi rêmontan a l'época romann-a. Co-o passâ di anni o borgo o l'è diventòu inportante parché o faxeiva pàrte da Via do Sâ tra Zêna e Piaxensa. O nomme o vegne da-o monte donde o s'acàscia o comûne de Bargaggi, e sto nomme o vegne çitou pe a primma vòtta into 916. Into 1797 inta neuva dominaçion françéize do Napolion Bonn-aparte Bargaggi o l'ha torna fæto pàrte do Dìpartimento da Val Besagno inta Repûbrica Ligûre. L'anno dòppo Bargaggi o l'è divegnûo capoleugo do V canton do Besagno, into 1805 o l'è stæto anésso a l'Impêro Françéize. Into 1815 o l'è stæto inglobòu into Regno de Sardégna e da-o 1861 o fà pàrte do Regno d'Italia (Repûbrica Italiann-a da-o 1946).
Pòsti de interesse[modìfica | modìfica wikitèsto]
Gêxa plebann-a parochiâle de Sànta Màia Sònta
Ötöio Sàn Frutôzo
Prezépio de Vigàneno
Economia[modìfica | modìfica wikitèsto]
L'economia de Bargaggi a se bâza in sce l'agricoltûa, in sce l'abæn e in sce de ativitæ tèscili.
Coltûa[modìfica | modìfica wikitèsto]
Manifestaçioin[modìfica | modìfica wikitèsto]
Feste e fëe[modìfica | modìfica wikitèsto]
Comunicaçioin[modìfica | modìfica wikitèsto]
Atri progètti[modìfica | modìfica wikitèsto]
- Wikimedia Commons a contêgne di files in sce Bargaggi
- ↑ (IT) Bilàncio demogràfico ànno 2022 (dæti provizöi), ISTAT.
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di gràddi/giórno di Comùn pe Región e Provìnsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.


text:
Galileo Galilei
Galileo Galilei (Pisa, 15 fevrà 1564 – Arcetri, 8 zenà 1642) o l'è stæto 'n fixico, filòsofo, astrònomo e matemàtico italian, un di ciù grendi sciençiæ de l'epoca moderna.
Vìtta[modìfica | modìfica wikitèsto]
O sò nomme o l'è associòu a di importanti contribüti in ta dinamica (o prinçippio de l'inerçia, a lezze da cheita di grâvi) e in te l'astronomia (co-a scoverta da rotaçion da Tæra, de maccie soæ, de montagne inscia Lunn-a, di satelliti de Giove, e fâse de Vennie, e stelle che forman a Via Lattea) e a l'introduçion do metodo scientifico (ciamòu spesso metodo galileian).
Accusòu de voei sovvertî a filosofia naturâ aristotèlica e e Sacre Scrittüe, o Galileo o vegne condannòu comme eretico da-a Gexa cattolica e costreito, o 22 de zügno 1633, a l'abiura de sò conceçioin astronòmiche.
Âtri progètti[modìfica | modìfica wikitèsto]
- Wikimedia Commons a contêgne di files in sce Galileo Galilei


text:
Büjignolu
A libraria d'u Tetarel
Brani scelti dalle quattro opere librarie di
don Guido Pastor
I mestei dei nostri vegli
Se u se gardamu inturnu e u cunsideramu u travagliu che i àn faitu i nostri Vegli inturnu ae fasce e ae ca’ ch’i n’àn lasciau in eredità, u se rendemu contu che de pulitica i n’an faitu poca, ma de travagliu tantu.
Da igna liije a l’autra e intri campi o derrée a igna sciorta de fèe, o de crave o de vache i nu avìan modu de parlàa del tempu liberu cume nuiautri.
A me dijia mia maire granda che per lì inturnu aa Cruije de Magiu 1 e sciorte de’ fèe e se desfaijìan, e u se fulmava u Vaie. 2 Chela matin u sciurtìa i picui 3 noevi, cun de’ canavure 4 che e sbrilavan, e a l’era igna gara a chi purrìa avee e ci bele burnaije. U tè gh’era de chele schierlete 5 che ti e sentìe d’in La Brigheta. Titu u paielse u l’era in muvimentu da ogni stagiu u sciurtìa bestiame, da ogni paparotu dei bighi de agneli.
Qandu u camparin u surava oeit’ure, u muntava u Prevostu se a bunda de a Ciassa e a stu bigu de bestie u tè ghe daijìa igna beredessiun sulène.
U paielse u l’era titu lì presente e tra e vuije de’ femere, i béri de fèe, i sghigi dei figlioei, u nu se capìa in cornu.
Ma qandu u Prevostu u l’aissava l’asperge ti vii in bigu de mae in muvimentu che se faijian u segnu del crestian, mentre i eran acumpagnai da igna mulsica 6 de béri dee fèe, dei agneli e dei arèi che i se truvavan furesti tra furesti.
Mi pensu che mancu Napuleun u l’era fieru a testa del sei esercitu, cume u se n’andava a’ matin de a Cruije de Magiu u pastù de turnu,7 ch’u se incunviava 8 versu Cauteletu, o Lateglia o Valdalbin, cun u sgariun 9 de derrèe.
E fèe e se sbardavan in li castagnei marcandu a Bandìa fin a Peagna,10 andandu versu u pastù che cun u gunèe, 11 u paraigu, a sacura 12 e u bastun, u l’andava derài, sudisfau che a sorte a l’avìa vuscìu che u fusse u primu a muntà de gardia, e che u ghe fusse aspetau l’unùu de a partensa triunfale.
A parte a sua femera, a l’à preparau a pasta 13 e u fugassùn, e a l’à cheita al furnu grandu, cun igna touragna de pan che u faria mangiàa asci i morti. Cun u figliu ci grandu a l’à carregau a bestia da bastu e a tè gh’à messu igna lambustagna 14 de farina dulsa, igna marà de castagne gianche, dui pachi de diarin, a sàa, igna amura d’oeriu, e in culsiglia 15 perché e nu se sciachen a tè gh’à ficau in chilò de pumate cun igna buetina de tabacu. Compretau a soumà cun çevùle, faijoei, patate e agliu, a famiglia a se mete in camin cun dui pecin rumpicuglie per man che titi i mumenti i von fermà a caruvana. U pastù u va da igna gumba l6 a l’autra, mentre a famiglia a fa in modu de arrivàa caiche ura prima dunde u l’è a Vasteira, 17 per preparàa a çena e tagliàa due rame d’abeu o de pin perché lì u nu se pensa ne a basacca e ne ai drapassi. 18
Scicume l’invernu u l’è stau longu, pò darse che u teitu del calsun 19 u l’aie patìu e ch’u daghe caiche stissa s’u l’avesse da cève. Arrivandu pel tempu u l’è puscibile scangià aiscì s’u ghe fusse igna ciapa ruta, o stelà, 20 o fina sulu sentìa. A parte u gh’è asci u gasta 21 e lì u ghe meteremu s’u gh’è igna fea che a l’à da fa’ o s’u gh’è dei agneli chi sun da areàa. 22 Lì inturnu, a çincanta metri da Vasteira, besoegna sistemalghe ascì e ciape perché ogni tantu vurerà 23 dâ igna raçiun de sàa a titu u Vaie. Intantu arrivai sei postu i se descaregan i arnesi del meste: seglie per laità, e ule, a ribata, 24 u curu, 25 e friscèle 26 e a marmita per brussà, fa u recoeitu e a beca. 27 U ghe poei in autru pecin lucale, ciamau a çela; lì u se ghe mete i frumai de a sucietà, in atelsa del Cumpartimentu che u se legnerà a fin d’à stagiun, cun igna ribota.
U Cumpartimentu, u se ten a cà, e intra circustansa e ven gardae e spese e entrate de a Sucietà estiva, cun a devisiun dei prufiti. A sucietà a piglia in esame però sulu a relsa del frumai e de a pegurina 28 che i a venden ai carrate! che poei i a portan ai sciuristi de Ventemiglia, Burdighiera o Valecroeisa. I agneli e a lara i nu gh’entran intru Cumpartimentu che u serra i conti cun a Cruije de Settembre. 29 Cun u fundu de a sucietà i pon decide magari de paga l’Alpaigu titi inseme.
Cume ogni persura a se po’ rende contu, u mesté del pastù u nu l’è poei tantu placidu, ma u l’è cen de impegni e de circustanse che nu tè lascian paije ne noeite, ne dì, ma u dà igna atrativa perché ti u vèe stu omu che u se sposta da igna muntagna a l’autra, da igna valata a l’autra cun in esercitu fidau e ch’u nu sgarra, perché u sei «generale» u cunusce ogni singulu nume e u tè po’ asbrivàa u can sulu cun in colpu d’oegliu e ti nu àa diritu d’apelu, mancu se cun u bastun u tè struscia u raigossu. 30
U buldigàa
L’algumentu u se presta vogagì, e u ghe seřìa da scriverne igna scařà de pagine, ma cussi è ve indìcu numa e couse ci principali. U Buldigàa 1 defati u reclama ancòo adessu i Biijiuòli aa maiùn pea festa de San Gian Batista. Titi cheli che i sun in bon stage pea festa patrunale i se stracan a ca’ e cuscì u paielse intre sa giuřnà u s’ence de “furesti”, e suvegni i ven fìa de loegni.
E giurnae e se sun alungae, u nu l’è mai noeite, e seirařàe e sun chìelte e e nu sun ren, ma e campaře e soran aa granda e e semeřan in dapeltitu ign’aria de festa e u paresce che asci e nìvuře e se geghen con nui. Aa seira, lestru u Vespu aa banca, u Prevostu u munta cun l’aspersořiu in man e de sei ponte u bereijìsce u buldigàa e u ghe cianta foegu. Titu u paielse u l’è presente, e se u nu l’è megia noeite, nescin u a piglia develca’.2 Se pei u gh’è u balu gainìu in la classa, alaùu u se parla dee ure pecine.
Mi è nu sai de dinde a sìe nascìa sta ìelsansa de fàa stu foegu; mia maire a me diijìa che a testa de San Giuani i l’àn briijà, e cuscì nui titi i ani u l’aregurdamu briijandu u buldigàa.
U se trata de in braijinée ch’u nu l’è titi i ani parescu; a depende da cume i àn savìu travagliàa i figlioei intre dereiře setemare; da cante legne i àn savìu stiřassàa. E m’aregořdu che u pairava capitàa che i giuveri, aa didumeřega i ne stramiessen u bigu o che i ghe ciantessen foegu, pelché i vurìan gegàa al balùn. E’ ve lasciu imaginàa a vui cume u s’immatařavamu e’ calche vouta u semu asci arivai a scciupaìghe u balùn, candu u ghe carava sute e crote e u restavamu adatài.3
Calche viagiu, sute a Muřgheta, damentre che u stirassavamu in bigu de bruti, 4 ruvei e truncami de ogni sořta adatai al foegu, pel sciurteřne da su passu mařaijiau, u gh’è vuscìu i savii e i mati. Adessu è ve poesciu ascì cuntàa che intre cheli mumenti u s’aprufitavamu e u se slařegavamu intre se fasce dunde u gh’era e fave da choeglie, o calche ařbu de çereija e da igna peà sute i Angeřeti i cařava ascì in lò de Na’ a atastàa se i peřseghi de San Giuani o de San Pietru i andavan mairendu. Stu travagliu u diřava titu u melsu de giugnu e u bigu in la ciassa u crescìa dì pel dì. Intre dereiře giurnae asci i omi i se recampavan cun calche bel cicu, o cun calche travu, o cun in fascetu de barùi e a festa a se faijìa sibitu granda. U gh’era pei dee femere che e ne embrìan un stagiu pelché u se pigliessemu titu loche u gh’era da brujàa, e lì u recampavamu trunchi, fascine, ramaglia da curigli e u nu ghe lasciavamu cèrtu man, se u trovavamu dea legna grossa. U primu a sparìe u l’era u pistèe dea porta, pei u vegnìa u cavigliùn, 5 l’àlbiu,6 a rasteleira 7 e calche vouta fia a gripia.7 Da titi i carugi, aa vìřia, u l’arivava dee sfrudurae 8 de figlioei cuntenti, cun u brassàu pel fàa cresce u buldigàa: legne seche, legne verde, ciousende, sechimi, traveti, fasci de cane, polte veglie, titu u l’era adatau.
Candu u Prevostu u ghe ciantava foegu, u l’era in spetaculu veramentre da véé: e semiglie e muntavan pe’ aria, e fařìpe e scciupavan da ogni lau, e faře del foegu e destrapassavan fia i teiti dee ca’ dea ciassa, e e gente lì inturnu tite cuntente e picavan e mae, sudisfae: chi se scaudava, chi cantava, chi andava bevisccendu a l’ustaria che pel chela seira a traijìa i deschi sea polta. Intantu a Banda, lugà dai Badianti, a l’intunava i strumenti e a se preparava pe’ atrassàa e danse.
A Priuressa dea Cumpagnìa dee giuveře e a Priuressa dea Cumpagnìa dee femeře, a stu puntu e se fan avanti e e acumensan u ròon e cun u ròon e Letàřìe dea Madona. E gente e nu se fan apregàa, intre in ve’ nu véé u foegu u l’è arundau e aa cařùu dei tissùi e giuvere e selcan de dalse modu s’autrimenti u balu u nu se po’ indansàa. I giuveři i sun magara già lì cun è cartèle in man, ma nescìn u l’à u muru de false muřmuiràa e passàa da sapiulsu, da maaducau o da descreansau e sensa regiliùn. Calche anu i sparavan ascì e buéte e i se scurìan cun calche sparuchetu e alaùu i badianti de l’anà i se achistavan elogi e laudi da titi. U dì dea festa u braijinéé u cuntiniava ma u nu l’imbarassava nescìn pelché a precessiùn a l’andava versu a Madona de l’ériju e inturnu al foegu u nu ghe arestava nescìn a l’infera de in pignascu cun u banchetu che u vendìa: feřuglieti, recanissu, diavuřòti e calche leca-leca.
U piatu dea giurnà, segundu l’ielsansa e eran e limasse, ma da candu è m’aregordu mi, u se cunsimava asci dea carne. Mei paire u l’era u maijelàa e intre se giurnae u aviavamu u nostru da fàa, esendu che l’ìnicu periòdu che u se òusa mangiàa a carne de becu 9 u l’è apuntu u melsu de giugnu, ma e gente e nu ne von savée. Se u se ghe diije: sta carne a l’è de becu, citostu e nu n’atastan, e cuscì fo’ stidiàa in stratagema in modu che sta bestia a sìe intra sciořta aa vista de titi e pei cun igna viřavouta fausa reversarla sei scuřtegaùu 10 e amasarla. A titi u se ghe dirà che a carne a l’è de bimùn e i a troveran bořa e i ghe faran i soei laudi
A festa a l’è cuscì muvimentà fin aa seira tardi, candu pei u l’ariva: Castelissi, Pignaschi, Cetaroli, Lielsuřùi e Dusaighin e ... loche u nu fa u Santu, ùu fa’ u vin ...
* * *
Intra seirarà, ign’incaregau dea Cumpagnìa dei Luigìn, u passa a recampàa e groeglie dee limasse e u ghe astebeliscerà u bombaiju pel l’aliminassiùn del camparìn e dea faciata dea geija aa festa de San Luige.
1) Buldigàa: un insieme di rovi, cespugli, legna, ecc. 6) Àlbiu: mangiatoia degli agnelli.
2) Develca’: verso casa, vicino alla casa. 7) Rasfeleiřa e gripia: mangiatoia per bestie adulte.
3) Acìatài: nascosti. 8) Sfruduřae: gruppi.
4) Bruti: i rametti che provengono dalla potatura delle piante. 9) Becu: maschio della capra.
5) Cavigliun: legno dove si appendono viveri. 10) Scurtegaùu: scorticato
con testo italiano a fronte da: Ciabroti in lengagiu biijignolu - 1990
A Calbureira
Veglie nu die,1 se u parlamu de calbùn e de calburéiře, cì che del Biije u deveřìavamu parlàa del Castèe, pelché i boschi ci adatài pe’ u cařbùn i sun apuntu cheli dei Castelissi. Nui u àmu citostu boscu da legname pe’ cunstrusiùn. Ascì a storia dei caratèi che i frategavan intra vaiata, a Ventemiglia e a Valecreisa, a mensiùřa numa i “calbunin” del Castèe.
Ma, cun lò, ascì al Biije i faijìan a sua parte, magara cun dei “maistri” che i vegnìan cì de loegni e i eran cì bìli; de solitu i eran Bregamaschi, ma u nu mancava nì i Emiliài e nì i Calabrelsi. Pel camalàa pei i sachi fin al caru, i cì adatài i eran i Lielsuřùi.2
E’ m’aregordu che candu è era figliòo, cì de igna vouta, aa matin de bon’ura, u n’arivava i Lielsuřùi aa logia in Laijeřéa, o in Brevée, pel piglialse igna cassà de bèca 3 e apusàlseghe u pan candu i faijìan culasiùn. I scuratavan tita a giurnà stramienduse i sachi da igna pousa a l’autra, ma i eran sudisfai dei cuntrati pe’ u modu che i s’eran ingagiai e i s’avansavan dei beli marenghi.
U gh’era pei sciultìa, al Biije, igna cuncurensa: candu a Cumpagnìa dei Luigìn a l’avìa messu l’ielsansa che aa matin dea Didumeřega i Luigìn, a prù’ dea Cumpagnia, invece de cantàa l’Ufissiu, i andavan a camalàa u calbùn e a festa del Santu a rescìa sempre cì bela.
I boschi adati, da nui, i eran cheli dea Crava, i Ibaghi, u Gegiu, a Fuéa, Buařessa, Bugliořa, Camunaire, l’Ařmauta e pei u gh’era tanti buscheti de particulài, spantegài se ciache bandìa.
Ancòo adessu, sempre mai,4 i caciaùi che i trigan pel se gumbe a scure u cinghiale, i s’atrovan sei ciassařòo dee cařburéire, e i tè contan dea fatiga fàita dai nostri vegli. E ajaminandu ben ste ciassete, i screven ascì che tante voute e denòtan dea genialità e de l’arte.
A Calburéira a purìa cheije diijentu chintali de legne che e vegnìan tite arundae al primu casteletu che u lasciava drinte in galbu 30 x 30 dunde i ciantava foegu e i ghe lansavan i “macarùi“5 pe’ sustegnellu fin che, dopu éitu o deije dì u muntava u fimu giancu e u l’indicava che a cařburéira a l’era chèita.
Sée e legne arundae i ghe futìan del giassué 6 dea tèra, embřendughe 7 dei galbi, 8 pel dàa respiru aa braija che a cheijìa de drinte. De solitu a legna a l’era giagia e man man che a s’andava cheijendu, a s’ascasciava.
I Calburéi i durmian a turnu pelché u gastu u po’ sucède candu menu i ghe pensa. U l’arivava pei u mumentu de descalbuřàa e boesegnava èsseghe in paregli pelché u da fàa u nu mancava pel nescìn. E femeře e arivavan da ca’ cun a pasta chèita al furnu u dì ignai, e e atramavan 9 sibitu dee bore pastasciite.
Ma u travagliu u nu mancava pel dabòn. Chi traijìa u calbùn, chi adiijìa in cuntinuassiùn aiga, chi destendìa i criami,10 chi sbaldava u cařbùn pelché u se regeřesse, e chi preparava i sachi che de media i eran de caranta chilò. Intre su mentre i parescian titi africai.
E’ m’aregordu che igna vouta è me ghe sun andau a fute, e è me gh’avìa passau igna bela giurnà, ma qandu è sun arivau a ca’, tentu cume in diavu, mia maire a nu n’à faitu nì igna nì due, a m’à faitu spařàa e labre 11 e mì ciagnendu è me sun andau a salvàa in ca’ de mia tanta, che candu a m’à vistu a l’è da intr’in scrusciu de rie che a nu se purìa ci felmàa.
A m’à pei ditu: «Candu è t’ài vistu, cun u pensu, è me sun atruvà a Marseglia dunde è era pel nurissa, e igna giurnà in figliòo cume ti, ma de rassa negra, u me s’è vegnìu a lansàa ai poei mentre sa maire a u pistava pelché u s’era britau de farina e u l’era deventau giancu» ...
«Ti vée - a me diijìa mia Tanta - intre che mundu u semu», ma mì è v’agarantisciu che è nu n’ài acapiscìu ren.
U piatu de Deneàa
Pigliai a so’ d’in multiràa de gran nustràu, bagnanduru apeřa cun in pocu d’aiga tebea. Ficàiřu poei intru cupu e acumensài cun u magliu a pistallu de descì cun dei colpi lengéiri. Man man che u pistai, remescianduřu ogni tantu, u noteré che u perde u brenu, specie qandu i sullèva u magliu.
Dopu igna bořa ura che u picai, u versai u gran intru vanu e u l’avanai, cume se e fussen castagne, e lascianduřu rescigàa u v’acoìgeré che u l’à persu titu u chégiu cun u brenu e u l’è deventau giancu cume se u fusse rielsu.
Alaùu u se fute intru pairòo o intre l’ula e i u fa’ buglie a foegu lentu almenu pe’ in pàa d’ure (almenu trée). Da mentre che u buglie i ghe meterà in pocu de sàa e in pocu d’ériu cun in bon chilò de carne grassa o peutìn. Besegna areguldalse sempre che u deve buglie ma a foegu lentu. Qandu u l’è chéitu u ve darà l’impressiùn de igna pairuřa de risòtu.
Levau dal pairòo, i u meterà intr’ign’autru scossu al frescu e àa matìn de Deneàa, u indanseřé a festa: Metéi sei trempci igna grossa paèla, sensa scunciagnelghe l’ériu, e afetàighe in poru e due dosse d’agliu, ciantàighe u foegu sute e metéighe drinte u gran a frige, regulandu i ingredienti soliti del cundimentu.
Qandu u cunstateré che u l’è “al dente” u ghe lanseré de descì igna frumagiada dae feste e ... armaive de igna bora fulcina, pelché u l’è l’ura d’atacàa man.
Nui uu mangiavamu lì arundài mentre a paela a l’era ancòo pousà sei trempèi e sute e braije e eran sbaldàc. Titi lì arundài, fulcina in man, u imparavamu e cì bèle nusiùn de Deneàa, dei Magi de l’Uriente, dei pasturi e stu gran ch’u l’arivava d’incon del mundu, e u ne scaudava u stomegu, e u ne purtava cun a fantasia, lì cini, a Betlemme, cun l’ànse, cun u bò, titi inturnu cun a Madona e San Giausèpe a scaudàa u Bambìn, che u ne agaldava e cume nui u se ne riìa cuntentu.
da: Messcciařisse - 1996
L'Aiga Nervia
U eravamu per lì de Prima 1 qandu è sun mutau in Lateglia cun mei barbàn 2 ch’u l’avìa lugàu 3 dee femeře in giurnà a scelbàa 4 u gran. Devendughe restàa igna scarà de dì, fin dàa seira prima u s’eravamu indansai e aparegliai 5 de titu l’ucurente: magaglieli, sape, messuire, magagliu da tagliu, martàa 6 e puaira, perché intri campi se u se gh’ence de ruvei e i arrivan aa cautìra, ti nu tè ne despegni 7 cì. Mia maire a l’avìa truvau ancòo dui ubrin 8 che i n’eran avansai qandu u amu imbalnau a Deneàa, 9 e a i m’à ficài cun qatru strensagli 10 da figlioei intr’in cufin 11 che i gh’avìan regalau qandu a s’era marià.
Chela matin u nu gh’è stau besoegnu che i me ciamessen. Fin da qatr’ure è era cun e aureglie dreite per sente u passu de mei barban. U se semu incunviai 12 tantu per tempu ch’u semu andai a fal dì in Campurundu. Al Bava intri siti d’urive già aramai e sciarmentai, 13 u amu truvau i nostri parenti, i Tetareli, che i leavan e u s’amu pigliau igna gurà de beca. Mi è averìa vuscìu ch’i m’avessen lasciau schiràa e ulse 14 o ch’i m’avessen dau ascì in pocu de rechoeitu, ma i l’avìan de cumessiun, perché u eravamu veijin a Pasqua e ste femeře e se preparavan per fàa u sciaùn 15 e cun u rechoeitu u l’arresta cì ghistulsu. Se è devu dìe a mia però a mì u sciaùn u me piaije de cì cun u ricu,16 ma u l’è cì deficile truvarlu.
I ultimi béri dei ganaveli,17 chela matin u i amu sentìi qandu mei barban u l’era già assetau cun a marteleta 18 intr’u megiu ae gambe e u martelava e u l’acuetava 19 e messuire. A zona (mì nu gh’era mai stau) a m’è sibitu piaijìa perché de lasci u se scroeve in bigu de muntagne e qandu u gh’è u sùu, i vé 20 fin aa marina, e segundu e matinae, i dijen, ch’u paresce ascì a Corsica.
Mì è avìa numa oeit’ani l’età de a vulpe, 21 cume i diijìan, nu sai per loche, ma chele giurnae è e me regurderai finché è vivu. E femeře intre fasce intantu e s’eran abessae 22 e, magaglietu in man, e àn ascì atacau a cantàa cun igna armunia che se cheli brechi suvre u boscu de Bugliora u se gh’è recampau titi i pastui de Ceta ch’i trigavan in Langan.
Inturnu megiudì u semu arrestai intre dée nege tantu spesse che u nu se descciairìa 23 mancu ciucàa e foeglie dee albare. U s’amu untu igna rustìa 24 de pan e u se semu andai a merendàa daa pila de l’aiga, lascì veijin ae loge. 25
Mia maire a m’avìa messu in golfu 26 noevu, titu gagliurau 27 ch’u me staijìa propiu ben, ma mei barban sensa tante atensiun u m’à futìu in lairèe 28 se e spale perché l’aria a pessigava in pocu e a piglialse igna custipassiun i nu stà gairi.
Lì è ài vistu ascì dunde u paire grandu de mei paire grandu u l’à ciantau per primu e trìfure. 29 U nu l’è ditu ch’i nee cunuscessen, ma titi i ne ciantavan numa calche turnà intri orti e nu chiràndure e nu ghe rendìan. Stu mei paire grandu u l’à pruau a ciantarle ai campi, e titi i u cugliuravan, ma ... qandu i àn vistu loche e àn faitu, alaùu titi i se ghe sun spegliai; e mei barban u l’à barrau u descursu dighéndume: «e a fame a l’è stà feria».
U me cuntava ascì che sti ani, lì inturnu u gh’era i luvi, e propiu lì igna seira i se sun truvai igna ramà de garsurassi e i se sun ideai de faa vegnìe u luvu. I àn pigliau in pairòo, in de eli u gh’à messu a testa drinte e u s’è messu a faa u versu da luvu. U nu l’è passau mancu in qartu d’ura che u luvu u s’è presentau lì. E eli barrai intru terrissu 30 i se ne sun visti per qatru soldi, perché u luvu u raspava e u i çercava, e qandu aa matin i sun puscìi sciorte i gh’avìan in bigu de fee e d’agneli amassai o stenti, cun in dànu d’igna banda de marenghi, che per cheli tempi a l’era igna ruina.
Mei barban, u nu l’è ch’u l’avesse pei tanta invegia 31 de travagliàa, e qandu u purrìa al travagliu, u ghe tirava cun u scciopu. E u l’è per lo che u l’indeman de matin, intantu che e femeře e faijìan a panissa dulça, 32 u m’à menau in Li Ri. U gh’eravamu tantu deriva 33 che mi è ghe faijìa a cuvèa. Mi è nu ve sai cuntàa loche è ài sentiu drinte de mì qandu è sun arrivau sea cola de Cautèletu, e mei barban u me dijìa: ti vee nevu, cume u l’è grandu u mundu !
Ancòo adessu qandu è ghe pensu o è me vagu a assetaa se cheli baussi intri Sapeli, u me ven ascaiju u magun, tantu è me sentu pigliau drinte. Lì u s’àmu pigliau igna bucurà de pan cun u brussu e u àmu cuntinuau a strada perché u pensavamu de truvàa intru prau calche ciutagna de burei. U brussu intantu u travagliava e u m’era vegniu igna sciarma 34 che è nu ve digu u preiju. Intr’a riana u ghe n’era de l’aiga, ma a nu me faijìa prù perché da titi i lai u se vìa u sbregu 35 dee bestie, e, mei barban, ch’u ghe cunuscìa palmu per palmu, u m’à merau da igna funtara strara.
A nascìa intru prau e l’aiga a sciurtìa inveramunte. 36 U se semu assetai e u mei maistru u m’à cuntau: «Sta cussì a l’è a surgente nervina, a l’è ign’aiga bereijìa; bevine loche ti voei, che a tè fà ben. Seme, cussi, in pastùu, sei megiudì, mentre ch’u se rulsigliava in pocu de merenda, e e fee e eran lì acuregae, u s’è vistu arrivàa in furestu, in caciaùu ch’u ghe çerca de l’aiga.
U pastùu u ghe mustra sta funtara e u furestu u se tra daa caciauira a fagutagna 37 e u se mete a merendalse mentre u pastùu u rebate 38 a sua sciorta versu l’Ibagu dee Tane. Inturnu tre ure e megia i dui i se turnan a scuntràa, e u furestu u l’à ringraçiau u pastùu perché u gh’avìa mustrau igna surgente d’aiga bora, e u gh’à agiuntu che ee u l’era in medicu e ch’u l’avìa cunuscìu che chel’aiga a l’avìa igna specialità pei nervi; ch’a l’era igna aiga nervia; adata ai nervi.
Al pastùu arrivandu a ca’ a nu gh’è parescìa mancu vera de cuntàa loche u gh’era capitau, e da chela giurnà l’aiga dei Ri e l’è arresta bategià: Nervia e a l’à dau u nume aa valata».
Ancòo adessu dopu tanti ani a funtana dei Ri, ascaiju per in rispetu speciale, u a ciamamu a l’italiana: «surgente nervina».
Se u famu in pocu de reflessiun tra nui de a valata, u devemu recunusce che u Segnun 39 u n’à veramente bereijìu. U n’à dau l’abeu ch’u fà a raijìna pe’ i çeiroti da atacalse ae spale qandu i avesse a giassa, 40 o a lau dei çegli qandu i à mal de testa; u n’à dau u lalsu 41 ch’u fa u papée pel mete se e scciaghe, o se igna gamba o in brassu énsciu; u n’à dau u pin ch’u ne pruvede a tèa pe’ açende u foegu e pel fàa lije in ca’; u n’à poei regalau ign’aiga ... ign’aiga !!!
A Campurusciu: l’aiga d’a Roca; a Pigna l’aiga sulforica; al Biije l’aiga Nervia ! ... pecau che tra l’Ielsura e Dussaiga u se ghe mesccie u Merdansu ...
da: Velbure, Reijure, Galbure - 198
Da l'Infielsa ai Ciantimai
Sci, u se g’atroveremu titi cuřà aa Gùra, u 24 de Magiu pe’ aregurdàa e nostre gente, tite e nostre gente, pelché u l’è de lì che e sun arivae. Nu, nu scùita sculdalluse, che a beli stramiéti,1 s’i catru scapai da ca’, i àn ingremerìu 2 a raiije dea nostra rassa.
I se sun asbasciai da igna guřa a l’autra, da igna gràe a l’autra, descumpasandu gumbe e riaře, pel ciantàa a lògia se s’a roca che, intru soei pensamentu, a l’era adatà vogagì pel deféndese; i àn reghegiau de camin tite s’e roche, descrevéndure palmu a palmu, prima de arelsegàlse 3 velsu Auřnu, o velsu e Ferasse, o a l’Ařmèla, o in Lausegnu, o in Lacàseřa, cun atensiùn de nu destrapassàa u Valùn del Boscu, pelché lì u se purìa scuntràa i Genuelsi, e ... cun s’i “furesti” u nu se savia loche u purìa sucède.
E vache e i boei, i muntavan e i cařavan da Peltiiju, dal Campùn, daa Guřa de l’Infielsa che destrapasànduřa i nostri vegli, i ghe n’avìan fiřau in fielsu 4 a cheli che ii scurìan e i ghe vurìan màa, pelché fořsa i gh’avìan roubau calche strefuglietu (i n’àn sempre ditu che u paielse u l’è stau fundau da trei ladri).
A guřa de l’Infielsa a l’è apuntu u segnu che sti ladri, cun u passàu, i avìan baràu e (dopu avelghene fiřau in fielsu) a s’i autri malandrìn, i se atruvavan liberi.
A lògia a gh’era pel titi: bestie e gente; e alme intre roche e parescìan faite aspressu, e candu i se sun sentii patrùi, i àn acumensau a tratàa aa pari cun cheli de Savulgiu, Suspèe, Briga, Berge, ecc ... e u mundu u l’à crescìu e i han pei faitu rechiřàa 5 ascì i Pignaschi, cumpuandu 6 u teritoriu che ancòo ai nostri dì, uu diijemu del Biije, reghilau a chela èpuca dal Bàiřu (Bailo) che u daijìa e sue norme apuntu daa Banca del Baiřu in la Ciassa.
E gente e sun crescìe, e tère e sun stae gerbae e semeřae, e bestie e àn redugiau e dinde u gh’era spàřiu,7 cen de custi, de àghiglie e de camusci u s’è apresentau igna Cuminità: a nostra ! che a n’indica ancòo adessu che de lascì da s’è roche u n’è vegnìu e u ne ven u ben de igna aria e de igna aiga sařa, cun a libertà de esse gente !
E de candu i nostri vegli i àn dàu i numi ai teritori, cume pe’ aregurdarne u valùu de sta tèra, intru valùn i n’àn indicau u lagu del san (aiga dea salute dunca), u bugliu dee canuře (dunde l’aiga dei dui valui mesccianduse a fa’ in sòn cume e cane de l’orgařu), e cume cuncrusiùn i ne repèten: Ciantimai (cianti mai = pianti mai) ciuè de esse alegri, de gardarse ai pei e de avée fiducia intra vita ascì candu magara u camin u l’è mařaijiàu 8 e u te ghe va’ oéřiu de gùmeu cun punta e masseta pe’ ascciařàllu cume candu noevanta ani fa’ i s’àn pigliau a bréga de indreitàřlu sei pégiu dea Guřa.
1) Stramiéti : spostarsi da un luogo con molte fermate.
2) Ingremeřìe : portare una nuova semente.
3) Arelsegàlse : arrischiare.
4) Fielsu : fuso.
5) Rechiràa : ritirarsi.
6) Cumpuàa : concretare.
7) Spàřiu : silenzioso, isolato.
8) Mařaijiàu : malformato, pericoloso.
con testo italiano a fronte
da: Ciabroti in lengagiu biijignolu - 1990
Callevaa
U tempu de callevàa u s’embrìa cun a dìdumerega de Setuagesima, qandu i acumencavan e qarant’ure, ma de mascare in viru, u nu ne parescìa fin al giuvesdì grassu. Sempremai u gh’era calchin che u se mustrava magara cun u murru tentu, o u traijìa igna bela muma 1 che u a s’avìa recampà d’inveravale e u ne bragava, ma u nu staijìa gairi a sentelse lege u passiu: maaducau britu ! ti nu n’àa verghegna ! intra Geija u gh’è u Segnùn depostu, e gente e van a pigliàa i perdùi e ti ti sciorti intre si modi a falghe scherne !
Cun u giuvesdì grassu, u s’asviava u veru periòdu dee mascare e dei schelsi. Nui garcurassi qandu u viavamu igna scarà de femere veglie che tite invericae intri sciali e sciurtìan d’intra Geija da fàa l’adurasiùn, u se ghe lancavamu intru megiu cantandu: Callevàa nu tè ne andàa - u tè daremu da firàa - da firàa e da chiijìe - Callevàa turna a vegnìe - e ele, ste femere ancòo tite pigliae dae pregheire, e ne ne pregavan da fai foegu: briti maalevai ! pessi d’arimai ! pessi de diavi ! arime de merda ! ma nui u se sentiavamu sulagiai, pelchè nescin ne purrìa criàa; defati i vegli, propiu eli i n’avìan mustrau che: a callevàa ciache schelsu u vàa !
U se agrumelava intantu e due Abadìe che e cuncredìan i develtimenti, titi basai se i bali immascarài. I s’avìan già afitau u pianu cun in paregliu de cilindri, e aa seira del giuvesdì grassu i acumensavan a fàa viràa a manuela del pianu intra riva dea ciassa e u se faijìa i primi sauti. A didumerega vegnente, sibitu dopu Vespu u s’atrassava a festa e i bali i cuntinuavan fin dopu megianoeite. E’ m’arregordu che e femere, assetae se l’arèta del ponte e faijìan i cummenti ai balarin cun e murmuirasiùn se in o se l’autru. Igna seira, che è me gh’era andau a fute intru megiu è ài sentìu che igna femera a se cunfiava cun a veijìna e a g’à faitu: a nostra Tuaneta, qandu a fa a polca, à l’è a ci ch’a bale ben ! Se l’arèta del ponte u s’è sentìu in grossu scrusciu de rie che u l’à faitu arregiràa tite e gente che e eran in Lu Sagrau.
Intre chele giurnae i badianti i eran develcà e i preparavan ascì in persunagiu faitu de paglia e de fen, i ghe metìan in vestìu citostu ancòo bon, e pel falghe u murru i ghe metìan igna bela muma cun dei curui forti: Callevàa u l’era pruntu ! I l’andavan poei a assetàa se igna cairega aa banca del Bairu e u gh’arestava pe’ u linesdì e u maltesdì grassu.
U paielse u l’era in festa, e scuntràa igna mascara intri carrugi, a l’era a cousa cì nurmale, surtù al dopusdernàa e mascare e arivavan a strupae d’in Lu Cian, d’in la Çima, dal Furnu, dal Ponte, dal Cioussu, ecc. e i tè ne cumbinavan cì che Bertoldu in França, fassendu pigliàa ai figlioei cì pecin dei spaventi da masturin o da falghe sautàa i vermi.
I arrivavan magara cun l’arau in la Ciassa; u gh’era cheli che i faijìan da bèi 2 e i u stiravan; u passava cheli che i çemeravan, cheli che i ascciaravan, cheli che i rastelavan.
U se descciantava chel che u lancava manae de ceiji o de faijoei cun i murreti, chi getava greglie, teghe, o pira;3 chi deschicurava e nissore e u lancava e mape 4 in buca a cheli che ii staijìan a vée. De solitu i badianti i eran devielsi e cuscì i bali i eran dui e i se roubàvan e femere l’in cun l’autru. Se calche giuvera a l’avìa calche càrega intre “Figlie de Maria”, e a l’andava al balu, a se devia immascaràa ben, pelchè se a l’era cunuscìa u ghe purrìa capitàa che u Prevostu aa didumenega dopu, qandu u l’avìa ragliau 5 i spulsi, se u ghe n’era, da l’autàa u ghe levesse l’incaregu.
A dereira giurnà u maltesdì i badianti i eran titi mubilitai, u gh’era da acaveàa e leghe, u gh’era da scangiàa u cilindru al pianu, u gh’era da inandiàa e cartèle pe’ u balu dea seira, u gh’era da scangiàa a vestimenta a Callevàa, pelchè aa seira i u lança intru foegu e nusqùita briijàa igna rouba bora. A uns’ure e megia u foegu u deve brandàa e titi inturnu i deven esse prunti a bate e mae qandu u capu badiante u ghe lança drinte Callevàa. U l’è alaùu che i acumensa a cansun: Callevàa u l’è mortu - u l’è grassu cume in porcu - u l’avìa çinqe figlioei - macarui e raviei / Tagina, Tagina, Tagiora - ta maire a l’è Girola - Girola intru malsaghin - a se ghe beve titu u vin.
De bon’ura u Prevostu intra Geija u daijìa a beredessiun de «l’abrigu dea Munta» pel via che in La Munta u gh’era dei çiti che i pagavan a censa al Prevostu, e pel lò éé u l’era dubrigau a dàa a beredissiun aa seira de Callevàa (e u ghe n’era tanti che i a ciamavan a Beredessiun de Callevàa).
Chela seira e gente e eran tite inturnu ca’, ascì i feai, i vacai, i cravai i se recampavan de bon’ura, in modu che a seirarà a l’era igna alegrìa pel titu u paielse. Deije meniti prima de megianoeite u camparàa u surava a campara grossa pelchè titi i se déssen modu a gaudìe i grassi e pe’ esse dunca prunti a acumencaa a Qarelsema. Tanti i se increìan che u fusse u scciassu 6 de Callevàa, ma almai nescìn u l’inturtigava cì ren, e a megianoeite u paielse u l’era suscu.
* * *
L’indeman de matin, qandu u se faijìa apena alba, titi i eran intra Geija a pigliàa e çenere, e dopu a Messa i l’agagnavan pe’ u camin de Lausegnu a cantàa i salmi peretensiali. - Parce michi Domine ... Misererò Mei ... saltate voi amici miei ... Desprefundi ... pe’ u Calevàa faitu.
De çene, me paa che u nu ghe ne fusse autra, levau de chela che a purrìa arestàa atacà aa figassa choeita sea ciapa del foegu, aa spiciulata sensa oevi pelchè u dì dee çenere, ultre a èsseghe u giagìn i devia fàa asci astinensa cun stretu magru.
1) muma : mascara.
2) bei : buoi.
3) pira : scorza delle castagne essiccate al fuoco.
4) mape : scorza - contenitore delle nocciole sulla pianta.
5) ragliaa i spulsi : fare le pubblicazioni a voce
6) scciassu : segno che si dà con la campana per indicare la morte di una persona.
da: Calòřie, Legatàřie e Maravéglie in parlata biijinòla - 1984
Tare e alme
Andandu a çelcàa intra storia dee nostre gente, u se rendemu contu che i primi Biijinòli «i Bucìnoli», che i se sun rabelai intre stu teritoriu, ai pei del Turage, dea Preaveglia, dei Gray e de Tenarda, i se sun alugiai da inprima intre varie alme e intre grote che e ghe sun vegnìe in bela, e che e eran loge bele faite, e numa cì tardi i se sun ideai de fàa i terissi, tantu cì che a nostra tera a l’à ben 168 grote, tra grande e pecine. A cì longa a l’è chela de Rugliu, 1850 m., e dopu u ven chela de Merolsa, 1.600 m., che a l’è asci a ci funda, 253 m.
U gh’è da regurdàa poei a Tara de l’Amariiju (l’abissu dea Preaveglia), l’alma dea Cumposta, l’alma del Frate, l’alma de Giarantò ecc. Intre tita a nostra Pruvincia de tare me pàa che u ghe ne sie 545.
Propiu in mundu intregu da Masche ! Daa Gura del corvu, a l’auchiriu; daa Roca Scciapà, in Lumida; dai Calsai dea fistula, aa Cagheira ! E cume se e nu bastessen, intre sti dereiri ani i ne gh’àn ancòo encìu de furtificasiùn !
da: Calòřie, Legatàrie e Maravéglie in parlata biijinòla - 1984
Prospetto della grotta de I Rugli
Pianta dellala grotta de I Rugli


text:
Chêuxoa
Chêuxoa (localmente ciammâ ascì Chêuzra) a l'è 'na fraçión de Cabela, pròpio sutta a-o Monte Ciappo (1.699 m) inte l'äta val Borbëa. .
Geögrafîa[modìfica | modìfica wikitèsto]
O l'é 'n pàize ch'o gh'à sôlo 74 abitanti e o se trêuva into comûne de Cabela e inta Provinsa de Lisciandria inte l'äta val Borbëa. O l'é formòu da dôe sottofraçioìn: Iari e Montâdo. A Montâdo gh'é o stòrico albergo e ristorante Ponte, averto into 1832 co-o nomme Trattoria Ponte. Quest'albergo o l'êa 'na staçión de pòsta.
- Âtre fraçioìn de Cabela
Stöia[modìfica | modìfica wikitèsto]
Questo comûne o l'è stæto ligòu a-a Repubbrica de Zena pe tanti sécoli. Da-o 1797 a-o 1805 o l'à fæto parte da Repûbbrica Lìgûre, pöi scin-a a-o 1814 o l'ëa parte de l'impero napoleònico e da-o 1815 parte do Regno de Sardegna inta División de Zena e inta Provinsa de Nêuve. Da-o 1859 o fa parte da Provinsa de Lisciandria.
Pòsti de interesse[modìfica | modìfica wikitèsto]
Economîa[modìfica | modìfica wikitèsto]
Coltûa[modìfica | modìfica wikitèsto]
A Chêuxoa se parla ancón a lengoa lìgûre. Anche a coxinn-a a l'è prinçipalmente lìgûre.
Manifestaçioìn[modìfica | modìfica wikitèsto]
Da-o 2000 se festezza A curmâ di pinfri, 'n avenimento ch'o testimònnia a presensa de 'na lengua e de 'na coltûa comûne a-i teritöi confinanti de Quattro Provinse.
Feste e fëe[modìfica | modìfica wikitèsto]
Scîti colegæ[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di files in sce Chêuxoa


text:
Dialéttu priéze
U Dialéttu priéze (scrîtu segundu a grafîa Accame dialéttu priéṡe, in zenéze Dialétto prïeize, in italian Dialetto pietrese) u l'è ün dialettu de genere ligüre du séntru-punènte (stessa famìggia du dialettu arbenganeze e du finaléze) parlòn intu cumün da Prìa.
U g'ha de inflesciùi derivê da u dialéttu de Zena (grùppu sentrâle), e u se semeggia a quéllu de Löa.
Descrisiún e stoja[modìfica | modìfica wikitèsto]
U dialéttu priéze a l'è üna de varietè da léngua ligure parlê inta Rivêa de Punènte.
Ultre che intu cumüne da Prîa u l'è parlòn asci inte tütta a vaâ du Maémua, dunde se trövan i cumüni de Giüsténixe, du Tû e de Magiö. E caraterìstiche de stu dialettu chì sun particulâi, perché de transisiún cun quellu zeneze e savuneze, perché a zòna a l'ha vistu in inpurtànte influensa da parte da Repübbrica de Zena, survatüttu fra u 1325 au 1797, quande a sitê a l'éa sede du capitanòn lucâle, che u cunprendêva ascì Tuiàn, Buisàn e Borzi Veéssi, ciü e frasiùi de Ranzi (Ransci inta parlà du Sucûrsu) da Prîa e de Verzi (ascì Versci) de Löa.
Suttadivixûi[modìfica | modìfica wikitèsto]
• Dialéttu du séntru da Prîa: a l'è a parlà prinsipâ du priéze, parlâ intu bùrgu da Prîa.
• Dialéttu du Sucûrsu: u l'è u mòddu de parlâ tipicu du tòccu da sitê au de là du Maémua, c'u influènsa ascì i dialétti de Borzi e de Veéssi.
• Dialéttu de Giüstenixe: caraterizòn da 'n lescicu derivòn da quellu de Tuiàn (scimile a l'arbenganéze) e de Bardenèi (valburbidéze).
• Dialéttu du Tù e de Magiö: influensón da quellu du sentru da Prîa.
Grafîa[modìfica | modìfica wikitèsto]
Cumme pé âtre varietê de Léngua Ligüre a nu a l'exìste üna grafîa ufisiâle, ghe sun stête diferénti moddi de scrîve u dialettu lucâle, a ciü inpurtante a l'è chella prupòsta dau cumüne da Prîa pé u disiunâiu italiàn-priéze du cumüne da Prîa cürón da Giacomo Accame intu 1999 o quélla du disiunâiu du 1981 cumunque nu ricunusciüa a livellu universâle.
Grafîa du disiunâiu cumünàle[modìfica | modìfica wikitèsto]
Cocìne e asènti[modìfica | modìfica wikitèsto]
E régule che e sùn legàe ai asènti inta grafîa de questu dialettu e sun prinsipalmènte quattru, elenchê chi sùtta:[1]
• I sönni vucàlici de létie a, i, u e ü i vönan de suvénte a cocìna grâve (à, ì, ù, ǜ), nu u l'è puscìbile inseî a cocìna grâve inte àtre vucàli.
• A cocìna sircunflessa se devöa pé i sönni vucalici lunghi, quande a gh'è a "o" a pö ésse de sönnu avèrtu o seròn.
• E a l'è senpre avèrta primma da létia r.
• E vucàli lunghê, sensa a cocìna (atone) e prezèntan 'na linea surva. (ā,ē,ī,ō,ū).
Grafîa senplificâ[modìfica | modìfica wikitèsto]
A l'è a senplificasiún da grafîa du disiunâiu, devöâ dau cumüne pé a cartelunìstica lucâle, ma cun de carateristiche diferénti, survatüttu a nu a vegghe i asènti in sce e vucâli lunghê atone.
Grafîa Accame[modìfica | modìfica wikitèsto]
A grafîa devöâ da Giacomo Accame intu disiunâiu priéze du 1981, scrìtu in culaburasiùn cun Giulia Petracco Sicardi, c'a cunscîdera, in azùnta a a grafîa italiàna, e léttie j, ö, ṡ, ü, x. U mòddu de devöâle u l'è paéggiu a quellu da grafîa du cumüne. Se zunze peò a ṡ, c'a funsiûna cumme distinsiùn fra a "s" "cun u sönnu" e quella surda (paéggia a rosa italiàna a primma, scimile a pasto a segunda), da végghe dunca che a "z", a diferensa de l'àtra grafîa a indica sulu u sönnu /ts/. A léttia q a se cunscìdera sùlu in càxi particulâri, de lungu a végne sustituìa cun a c (pé ezémpiu "cuelli" au pòstu de "quelli"). Diferentemènte da âtre varietê in questu càzu i dùi balìn sùrva (diérezi) a "e" e a "i" (e dunca scrîte ë, ï) i generàn in iàto, cun a separasiùn da prununsia de vucâli.[2]
Paragûi e âtre carateristiche[modìfica | modìfica wikitèsto]
Sta-chi a l'é üna tabella cun di cunfrúnti fra u priéze e e âtre varietê du Ligüre du séntru punénte (arbenganéze e finaléze), ciü u zenéze, du grùppu sentrâle.
Sufissi[modìfica | modìfica wikitèsto]
Sta tabèlla chi a mustra a variasiùn di sufissi inte varietê pigiê in cunsciderasiún.
Vèrbi[modìfica | modìfica wikitèsto]
Cumme in âtre varietê ligüri ghe sun quattru cuniugasiùi, che e sùn -â (andâ)[11], -ê (savê), -e (crêsce), -î (finî). A fùrma riflescîva a se furma cun a zunta de -âse a a furma de l'infinîu (retiâse, inpegnâse) pé a primma cuniugasiún, pe a segunda, a tersa e a quarta u ghe vö u -ise (piaxêise, scrìvise, cunvertîse), u mòddu a l'indicatîvu u prezènta sulu i tenpi prezénte e passòn pròscimu (inbastîu cun u particippiu), mèntre âtre furme passê e nu sun mài existîe o e sun chéite in dizüzu.[2]
I particippi ciü cumǜi i sun uriginê cun a fùrma -òn, ma ghe sun de diferenti ecesiùi, difatti quarche vèrbu da I cuniugasiùn u fùrma u particippiu passòn cumme -êtu (andêtu, fêtu), mentre pé a segunda e se incuntra de lungu a fùrma -üu, mèntre tèrsa e quàrta persûna e sun irregulâri.
Agetîvi[modìfica | modìfica wikitèsto]
I agetîvi i se furman cun quattru diferenti terminasiùi puscibili, a primma cun -a (au feminîle) e -u (maschîle), chi i diventan -i e -e au plürâle. A segunda a resta invariâ, cun a sula furma in -e pé tütte e varietê. E âtre dùi e sun mênu frequenti, cumme -un/-una (de suvénte intu sènsu acrescitîvu) e a fùrma -ê au maschîle, invariâ au plürâle, c'a divegne au feminîle -a, ciü -e (plürâle)
Furmasiún du plürâle[modìfica | modìfica wikitèsto]
Nummi[modìfica | modìfica wikitèsto]
U plürâle di nummi u se furma de lungu meténdu a a fûrma scingulâ 'na "i" (èrbu-èrbi), in âtri càxi sta-chi a végne invece zunta (mü-müi). I nummi femininli chi g'han a fìn in a o â, i diventan e o ê (fêa-fêe). I restan invariê i nummi che a a fìn i g'han e o ê.[1]
Sufissi[modìfica | modìfica wikitèsto]
Inti sufìssi vìsti primma u priéze au plürâle u se cunpôrta in te stu mòddu chi.
Testimuniànse scrîte[modìfica | modìfica wikitèsto]
Cartelunìstica lucàle[modìfica | modìfica wikitèsto]
Pé sarvaguardâ a varietê lucàle u cumüne da Prîa u l'ha inserìu inte tütti i carùggi du burgu (divìzi fra i riui Nunsià, Fossu, Ciassa Veggia e Ajetta) targhe e cartelli in priéze, cun nummi lighê a a tradisiún lucâle, de lungu diferenti rispettu a a cartelunìstica italiâna.
Opére[modìfica | modìfica wikitèsto]
- Enrico Laganà, Moddi de dî â Pria, edisiún de Savùna, La stampa, 1976.
- G.Accame, G.Petracco Siccardi, Disiunâiu de Prîa, Savùna, Centro Storico Pietrese, 1981.
- Maria Grazia Bottaro e Caterina Dell’Erba, ’na reùnda de puesìe, A Prîa, Centro Storico Pietrese, 1982.
- G. Accame, U zögu da chìna, Zena, 1989.
- G.Accame, Antulugîa de 'n paîze. A Prîa. Stoja, fulkûre, dialéttu, tradisiùn e futugrafîe, U Sejâ, Tipugrafîa Ligüre, 1989.
- G.Accame, U cunfögu (1978-1981), A Prîa, Centro storico pietrese, 1992.
- G.Accame, Disiunâiu Italian-Priéze, Savùna, Cumüne da Prîa, 1999.
- Lorenzo Magliano, Puesìe da Prìa, A Prîa, Centro storico pietrese, 2005.
- Lorenzo Magliano, Âtre sinquànta puesìe da Prìa, A Prîa, Centro storico pietrese, 2006.
- G.Accame, Disiunâiu de Prîa (agiurnòn), Savùna, Centro Storico Pietrese, 2007.
- Gianni Nari de Borzi (u Piullu), Moddi de di da Rivea de Punente: dialettu de Borzi e da Prîa, Borzi e Véessi, Centro storico culturale di San Pietro, 2010.(testi e redasiún de Gianni Nari; disegni de Loredana Bagnasco e Loredana Falletta; futugrafîe de Edoardo Toni; azunta A lezenda du piràta e A bella borzina, cuniugasiún di verbi ausiliari).[15]
Nòtte[modìfica | modìfica wikitèsto]
- ↑ 1,0 1,1 (IT) Nòtte in sce u dialéttu da Prîa, in sce docplayer.it. URL consultòu o 17 zùgno 2021.
- ↑ 2,0 2,1 G.Accame, G.Petracco Siccardi, Disiunâiu de Prîa, Savùna, Centro Storico Pietrese, 1981.
- ↑ Mesua a Varigotti
- ↑ Intu paîze de Giüstenixe
- ↑ Lémmu o Piséllu ascì
- ↑ Derenó inte varietê "cunservatîve", Derenou a Varigotti Nòtta: stu-chi u l'è devuön cun riferiméntu a üna persùna, quande u se vö parlâ de 'na côsa l'agetîvu u divénta rispetivaménte Strusciùn-Strusció-Strusciou
- ↑ A Burgu, Lacremâ, Maîna e Pîa
- ↑ Dialétti di mùnti, o "cunservatîvi"
- ↑ A Varigotti
- ↑ Survatüttu riferîu ai particippi
- ↑ inta varietê de Giustexine questa cuniugasiùn a se trasfûrma in -ö, e dunca i se pònan avê furme cumme andö, fö, tiö, pé via de l'influensa de Bardenèi
- ↑ Finaléze du Burgu e de Lacremâ
- ↑ A Maîna e Pîa
- ↑ Da-e âtre pàrte
- ↑ (IT) Bibliugrafîa da Prîa, in sce centrostudiponentini.it. URL consultòu o 19 zùgno 2021.
Vûxi curelê[modìfica | modìfica wikitèsto]
Culegamenti estèrni[modìfica | modìfica wikitèsto]
- (IT, LIJ) Disiunâiu du dialéttu priéze (Italian-Priéze), in sce yumpu.com. URL consultòu o 4 agòsto 2021.
- (LIJ, IT) Disiunâiu du dialéttu priéze (Priéze-Italiàn), in sce yumpu.com. URL consultòu o 4 agòsto 2021.


text:
Okrug Autonòmo da Chukotka
Nomme ofiçiâ: ЧykóTckий aBToHóMHый ókpyr (Chukotsky avtonomny okrug) in russo e ЧykoTkakэH aBToHoMHыkэH okpyr in Chukchi , dïto Chukotka de sovente, o l'è un okrug autònomo da Ruscia.
Descriçion e stöia[modìfica | modìfica wikitèsto]
Fin a-o 1993 Okrug Autonòmo da Chukotka o l'ea parte de l'Oblast de Magadan, anno into quæ o l'ha ottegnûo l'indipendensa, proclamâ into 1991.
Âtri progètti[modìfica | modìfica wikitèsto]
- Wikimedia Commons a contêgne di files in sce Okrug Autonòmo da Chukotka


text:
Ratatuia
A Ratatuia a l'è unna specie de stüfou de verdûa.
Ingredienti[modìfica | modìfica wikitèsto]
- 2 çioule;
- 2 spighi de aggio;
- 4 sücchin;
- 3 meizanne;
- öio d'oliva (circa un gotto);
- ½ chillo de tomate;
- sä.
Preparasion[modìfica | modìfica wikitèsto]
Preparæ o sofrito con l'öio, l'aggio e a çioula. A çioula a deve esse tritä, ma l'è megio lasciä intreghi i spighi d'aggio. Quande a çioula a comença a imbiondï, levæ l'aggio e azzunzei a sä e e verdüe (tütte taggiæ a dadetti, a differensa de tomate che invece devan esse tritæ). Chi amma o piccante pö azzunze do pevionetto segondo i propri güsti, sciübben che questa spessia a no fasse parte da vegia cuxin-a zeneize.
Fæ cöxe a fögo basso pe circa trei quarti d'oa.
Âtri progètti[modìfica | modìfica wikitèsto]
- Wikimedia Commons a contêgne di files in sce Ratatuia


text:
Leipzig
Leipzig (prunünçia IPA: ˈlaɪ̯pt͡sɪç; in dialettu lucâle Leibzsch - dîta ascì Lìpsia intu passòu) a l'é 'na çitæ da Germania cun 581.980 abitanti (a-i 31 de dexénbre du 2017). A s'atrêuva intu Stâtu Francu da Sassònia. A çitæ a l'é binelâ in Italia cu-a çitæ de Bulugna.
GiografîaModìfica
A çitæ de Leipzig a l'é u capuleugu du distreitu omònimu e a l'é scituâ a-a cunfluénsa de trei sciümmi: Pleiße, Elster Giancu e Parthe.
StòiaModìfica
U numme da çitæ u vêgne da-a paròlla slâva Lipsk (lêugu duve s'atrêuvan i tiggi). A l'é mensunâ pe-a primma vòtta intu 1015 inte crònache du véscuvu Tietmaru da Merzebürgu. A l'é famusa inta stòia perchè gh'é stæta cunbatüa a batàgia di naçiuìn[1] (Völkerschlacht bei Leipzig in tedescu) inti giurni 16-19 de otùbre du 1813, quande Napuliùn Bunaparte u l'é stætu batüu da-i eserciti aleæ de Rüscia, Prüscia, Austria e Svéçia.
NòtteModìfica
- ↑ P. Hofschroer, Leipzig 1813
GalerîaModìfica
Âtri progettiModìfica
- Wikimedia Commons a contêgne di files in sce Leipzig


text:
A Coruña
A Coruña (in galìçiàn prononçiòu [ɐ koˈɾuɲɐ], La Coruña in spagnòllo, prononçiòu [la koˈɾuɲa]) o l'é 'n comûne spagnòllo de 245.468 abitànti, capolêugo da comunitæ outònoma da Galìçia e de l'òmònima provìnsa. A çitæ a se trêuva into nòrd-òvest da Galìçia, bagnâ da l'Òcéano Atlàntico, in sciâ bâia da Coruña.
A Coruña a se trêuva a 603 km da Madrìd e a l'é a capitâ sòccio-econòmica da Galìçia intrêga.
GiögrafîaModìfica
StöiaModìfica
Pòsti de interèsseModìfica
Architetûe religiôzeModìfica
- Gêxa de Santiago
- Gêxa colegiâta de Sànta Màia do Cànpo
- Gêxa de Sàn Doménego
- Gêxa de Sàn Zòrzo
- Gêxa de Sàn Nicòlla
Architetûe civîliModìfica
- Tôre de Èrcole, patrimònio de l'umanitæ
- Galerîe de A Coruña
- A çitæ vêgia
- Paseo Marítimo
- L'òbelìsco
Architetûe militâriModìfica
- Castéllo de Sant'Antönio
- Miâge da çitæ
EconomîaModìfica
ColtûaModìfica
ManifestaçioìnModìfica
Fèste e fêeModìfica
ComunicaçioìnModìfica
StràddeModìfica
A çitæ de A Coruña a l'é servîa da-e outostràdde elenchæ chi de sótta:
- A6: a colêga a çitæ con Madrìd e o céntro do pàize
- AP-9: a colêga a Galìçia, a nòrd, co-a frontêa co-o Portogàllo
Ferovîe e traspòrti pùbliciModìfica
A çitæ de A Coruña a l'é servîa da-e dôe staçioìn feroviàrie de San Cristóbal e de San Diego, dónde gh'é di colegaménti con Madrìd, Barçelónn-a e Hendaye.
O traspòrto pùblico o l'é garantîo da 6 lìnie de tranvài e, rigoàrdo a-o traspòrto in sce gómma, a çitæ a cónta de 24 lìnie de coriêre.
AriopòrtiModìfica
A Coruña a l'é servîa da 'n ariopòrto ch'o se trêuva ciù ò mêno a 8 chilòmetri da-o céntro da çitæ. O sò còdice IATA o l'é "LCG".
AministraçiónModìfica
BinelàggiModìfica
Scìndichi de A CoruñaModìfica
Galerîa d'inmàgineModìfica
Âtri progèttiModìfica
- Wikimedia Commons a contêgne di files in sce A Coruña
Colegaménti estèrniModìfica
- (GL, ES) Scîto ofiçiâ, in sce coruna.gal. URL consultòu o 23 arvî 2021.


text:
Mendès - France
Pierre Mendès-France
A soa vita pulitica[modìfica | modìfica wikitèsto]
Pierre Isaac Isidore Mendès France, nasciüu du unze zenà 1907 a Parigi e mortu d'u deije-oetu utubre 1982 ( 75 ani) omu puliticu, è stau capu d'u guvernu françese da u 18 giügnu 1954 fint'a u 5 fevrà 1955 üntr' un tempu d'a qarta Repüblica qandu u guvernu era suven scangià. Prima, u capu-guvernu era Joseph Laniel, ch'aveva anunçiau üna grande vitoria a Diên-Biên-Phu... e r'armata françese a sufertu a so pegiu scacu en Induchina.
Pierre Mendès-France à terminau a gherra. À demandau u acordu d'u parlamentu per neguçià cun u Viêtminh, preçisandu che nun cunteresse e vuji d'i depütai cumünisti. Ün d'eli crida : "Vui si ün marriu picin gïudiu !" Avendu a magiurança demandà Pierre Mendès-France à neguçiau i acordi de Geneva ch'an terminau a gherra d'Induchina. ( Pocu dopu i americani faran a gherra d'u Viêtnam).
"PMF" cuma se dijeva era forço suçiale per e genti üntr' a miseria. I fiyoe reçevu ent' a schoera ün gotu de late. Prun d'eli nun avevu mangiau a u matin. U so guvernu escutava i sindicalisti.
Üntr' u tempu d'u so guvernu s'à pusau a qestiun d'a CED (Cumünità Europeana de Defensa). El persunalament nun aveva üna upiniun definitiva sciü d'a chestiun, ma i gaullisti, cumünisti e prun d'autri nun vulevu üna armata eurupeana che vedevu negativa per a independença d'a França e u parlamentu à refusau a CED. A temp curtu è stau bon per u so guvernu ma dopu, cuma prun de radicali vulevu a CED, an sciuasiu ün autru capu de fila.
Mendès-France à resulüu tamben sença sangue a crisa de r'independençia tünisiana.
D'u çinqe fevrà à perdüu a magiurità a u parlamentu. U so partidu, u partidu radical se divisava üntra omi che ru sustenevu e autri che vulevu mete a u putere Edgar Faure ch'è stau u so sücessù.
A soa vita prima[modìfica | modìfica wikitèsto]
Era depütau d'a terça repüblica ünt' acheli che vulevu cuntinuà a gherra cuntra i alemani. Qandu Pétain à piyau u putere el à resistau. A scapau a Londra e è stau pilota de caciatù per a França libera. El è stau ministru de De Gaulle d'u 1945 ma à lasciau u guvernu d'a Liberaçiun per divergençe sciü ra pulitica munetaria. De Gaulle aveva çernüu u plan de
Pierre Mendès-France era d'urigine giüdìa cuma Léon Blum e cuma el, malgradu u sinistru esempi d'u Nazismu, à sufertu campagne anti-semite da r'estrema-dreta e da i cumünisti.
Eli negavu r'autentiçità d'u so nume dijendu " Mendès, perchè France ?". Dijevu tamben che u so nume persunale era Cerf e nun Pierre, ma Cerf era u nume d'u so paire. A 'ra chestiun " Mendès, perchè France ?", i soi partisani respundevu "França, perchè pas Mendès?" A soa famiya era d'urigine purtughesa luntana e u nume purtughese era "Mendes de França" ch'era stau françisau en Mendès-France. Qandu à persu u putere u presidente de r'assemblada d'i depütai nun r'a lasciau dì qarche parole a 'ra tribüna. Achela atitüdine à fau ma a u presitigiu d'a qarta Repüblica. Düran a qinta Repüblica Pierre Mendès-France à refüsau d'esse u candidatu d'a seneca a 'r' eleçiui presidençiali per che restava ün partisan d'u regime parlamentari : "Nun posciu me presentà a ün postu che cunsideru anti-demucraticu car u presidente d'a qinta Repüblica à puteri tropu grandi".
El era ministru en 1950 e à segnau u tratatu de Ruma. È stau tamben prun de tempu meru de Louviers en Nurmandìa. Mendès-France à scritu prun de libri de pensà pulitica. U ciü cunusciüu è stau "Gouverner c'est choisir" (Guvernà è çerne).
Bibliografîa[modìfica | modìfica wikitèsto]
- (FR) Serge Berstein e Pierre Milza, Histoire du XIXe siècle, Hatier, 2014, ISBN 2-218-94755-2.
- (FR) Serge Berstein e Pierre Milza, Histoire du XXe siècle, Hatier, 2014, ISBN 2-218-94756-0.
Colegaménti esterni[modìfica | modìfica wikitèsto]
- Wikimedia Commons a contêgne di files in sce Mendès - France


text:
Cobelétti
I cobelétti (ò gubeletti, ò goboletti in italiàn) són di beschéutti de pàsta fròlla, pìn de marmelâta. Són di dôsci picìn, tìpichi da Rivêa de Ponénte, da Zêna a-a Provìnsa de Savónn-a; són gustôxi, gh'àn pöchi ingrediénti e se fa fîto a preparâli.
A marmelâta a peu êse de çêxe, de bricòcoli e de méi cotògni. Se pêuan gustâ in particolâ a Cogoeuo, a Finâ e a Rapàllo, dónde l'é stæto creòu o Cobelétto de Rapàllo ch'o l’à avûo a denominaçión d'òrìgine (DCO), into 2012.[1] A confitûa dêuviâ a Rapàllo a l'é, asolutiscimaménte, de méi cotógni. A Zêna se gùstan pi-â fèsta de Sant'Agâ, a-i 15 de Frevâ.
Ingrediénti pe 4/6 persónn-e[modìfica | modìfica wikitèsto]
- 300 gràmmi (3 ètti) de fænn-a giànca;
- 200 gràmmi (2 ètti) de bitîro;
- 100 gràmmi (1 ètto) de sùcou
- 1 rósso d'êuvo;
- 200 gràmmi (2 ètti) de marmelâta;
- sùcou de vainìlia.
Preparaçión[modìfica | modìfica wikitèsto]
Lêva da-o frîgo 'n'ôa pìmma o bitîro, de mòddo che vén sciòcco. In sciâ méizoa inpastâ a-a spedîa a fænn-a co-o bitîro, o sùcou e o rósso d'êuvo, scinn-a-a òtegnî 'n conpòsto lìscio, e abigoelâlo pe fâlo vegnî 'na bàlla. Lasciâlo pösâ sótta 'n mandìllo e dòpo tiâ co-o canéllo 'na sféuggia sotî.
Co-in stànpo rióndo e pichetòu, de quæxi 8 cìtti de diàmetro, tagiâ i dìschi e métili drénto a-i stanpìn fæti apòsta, in mòddo da dâ a-o dìsco 'na fórma cóncava, cómme 'n çestìn. Drénto, scistemâghe a marmelâta e serâ co-in segóndo dìsco, o capéllo, e scigilâ bén l’oêxin tùtto in gîo.
Se chêuxan pe 20 menûti, a fórno câdo a 180 gràddi. Levæ da-o fórno e tiæ fêua da-a fórma, in scî cobelétti, se spantéiga o sùcou de vainìlia co-in siasétto.
Nòtte[modìfica | modìfica wikitèsto]
- ↑ (IT) I cobeletti: storia e ricetta di una dolcezza di Liguria, in sce diciboealtrestorie.com. URL consultòu o 30 zùgno 2021..
Bibliografîa[modìfica | modìfica wikitèsto]
- (IT) Anna Gosetti della Salda, Le ricette regionali italiane, 17ª ed., Milàn, Solares, 2011, pp. 1206, ISBN 978-88-900219-0-9.


text:
Orde Tϟtonnego
Orde Tœütonnego (ted. Deutschritterorden). O l'è o terço di gren ordeni monastego-cavaggeschi nasciui da-e croxæ.
Descriçion e stóia[modìfica | modìfica wikitèsto]
A diferença di doi ordi che l'aivan precedúo, i Templæ e i Uspiæi, di quæ o l'ascimilò l'esperiença politico-aministrativa, imitandone ascì l'abito, l'Orde Tœütonnego o l'ebbe scin da prinçipio compatto carattere naçionâ todesco. L'orde o se sviluppò de fæto da 'na confraternita de mercanti de Bremma e Lubecca che into 1190 aivan fondao à Acri un uspiâ militâ e un orde uspiæo, confermao into 1191 da-o Clemente III: into 1198 o groppo primitivo o divègne, pi œuvia de quarche prinçipi todeschi, l'Orde di cavagei de l'Uspiâ de Santa Maia in Gerusalemme confermao into 1199 da l'Innoxenço III, ch'o ghe confei di particolæ privileggi, o l'aprovò a so reggola, analloga a quella di Templæ, assegnandoghe otr'a quello de l'ascistença a ferii e infermi ascì o compito de combatte i infedeli. A l'Orde poeiva apartegnî solo che di zoeni de famigge nobile todesche, che fessan i voti monasteghi de castitæ, povertæ, obediença (i mercanti do groppo originaio vègnan nobilitæ).
Sotta o terço Gran meistro de l'Orde, l'Hermann von Salza, l'amigo e conseggê do Federigo II, ch'o resse l'orde da-o 1210 a-o 1239, l'attivitæ di Cavagei Tœütonneghi o preize i caratteri che doveivan arestâghe peculiæ: sença cessâ l'œuvia uspiæa ch'a no fu mai trascurâ do tutto, se pose in primmo cian quella militâ, e con questa o campo d'açion de l'Orde o començò a mesciâ da l'Oriente meridionâ e axiatego a-o Settentrion orientâ œüropeo.
Into 1211 l'Orde o fu ciammao in agiutto da-o re Andria d'Ungaja contra i Cumen, e o l'ebbe in cangio o Burgenland da colonizzâ. I Cavagei fortificon o paize e començon a colonizzâlo: ma quande liatri çercon de rendise indipendenti da-o re faxendo infœüdâ o paise a l'Orde da-a Santa Sede, vègnan scacciæ (1225). Ma into 1226 vègnan ciammæ in agiutto da-o polacco ducca Corado de Masovia e da-o primmo vescovo de Pruscia, Crestian, contra i slavi paghen abitatoî da Pruscia: in cangio ebban o Culmerland, territoio polacco ch'o l'ea stæto ripreizo da-i paghen, e o possesso de quante teritoio pruscian avessan posciuo conquistâ. Primma de passâ a l'açion, l'Hermann von Salza o feççe investî l'Orde da parte do Federigo II do Culmerland e de tære da conquistâ, comme fœüdi de l'impeo: coscì a-a dignitæ de gran meistro de l'Orde andò d'aloa in pœu unia quella de prinçipe de l'impeo.
Seguì di privileggi e de garançie da Santa Sede e da coroña polacca, e into 1230 començò l'œuvia de conquista: a-o Culmerland seguì façilmente a riva drita da Vistola e da Nogat, da pœu a costa, o Pregel, o Samland. Into 1237 se fuse co l'Orde Tœütonnego l'Orde di Cavagei Portaspâ aportando a Curlandia, a Semigallia e a Livonnia. Da prinçipio l'Orde o s'acontentava da converscion e da sottomiscion da popolaçion; ma doppo a grande rebellion do 1260 - inta quæ i Pruscien, co l'agiutto di confræ Lituen, e avantagiandose da beneive nœütralitæ di Polacchi levon a-i Cavagei squæxi tutto o conquistao - doppo a chinzenne guæra de riconquista ch'a seguì, e infin doppo a conquista de regioin ciu orientæ da Pruscia, abitæ da-i Lituen e da de stirpe slave (1283), i originai abitatoî fun radicalmente sterminæ, e inte l'antigo teritoio pagan, che ormai o l'andava da-o basso corso da Vistola a-o medio corso do Memel, vègnan ciammæ di manenti todeschi, che sotta o seveo governo di Cavagei, ma con molti privileggi e esençioin, se spantegon a cortivâ e campagne, e fondon una quanteña de nœuve çittæ (noteive fra lô Königsberg, che ciu tardi a doveiva vegnî capitâ de l'Orde); i pochi nobili pruscien arestæ fedeli, e i pruscien no nobbili in compenso da so fedeltæ vègnan completamente asciorbii. A guæra co-i Lituen a diventò perenne.
Verso a meitæ do sec. XIII l'Orde o l'aiva di possedimenti in Palestiña, Puggia, Seçillia, Spagna, inte l'Impeo grego, in Ærminnia, in Aostria, Germannia, Pruscia e Livonnia, ognun di quæ o l'ea afidao a 'n Komtur (Commendator), mentre a Palestiña a l'ea aministrâ da-o Gran meistro mæximo. O primmo di possedimenti non tedeschi ch'o l'andò perdúo o fu quello d'Acri (1291): e coscì pe 'n çerto periodo de tempo a casa moæ de l'Orde a fu transfeia a Veneççia. O gran meistro Siegfried von Feuchtwangen o transferì da pœu a casa moæ de l'Orde a Marienburg, consacrando coscì (1309) l'abandon da primitiva miscion pe-a nœuva, ciu streitamente ligâ a-o carattere naçionâ todesco de l'Orde, che into 1308 o l'aiva acatao o ducato de Pomerannia da-i margravi do Brandeburgo, vegnindo coscì segnô de Dançiga ascì, e asseguando a continoitæ teritoriâ di proppi possedimenti.
Into periodo seguente (scin a-o 1382) a stoia de l'Orde a s'identifica con quella da Pruscia e da Livonia, ch'ean i so doi dominni prinçipæ. Into sec. XIV l'Orde o l'ha squæxi fonçioin egemoniche inte l'Œüropa settentrionâ: fortiscimo a l'interno pe-a sazza aministraçion e pe-a fedeltæ di sudditi, o resciste vittoriosamente a-i sforçi da Polonia, vegnua decisamente so aversaia doppo l'aquisto da Pomerania, e a quelli da Santa Sede, co-a quæ o se trœuva ciu votte in conflito a caosa da riluttança di vescovi de terre conquistæ (in Pruscia i 4 vescovati ean afidæ a di membri de l'Orde: no coscì inte regioin aportæ da l'Orde di Portaspaa, ecc.) a sottostâ a-a sevea aministraçion de l'Orde; d'atra parte ottimi ean i rapporti de l'Orde co-a Hansa, ch'o l'ascistette inte lotte co-i sovren de Sveççia e Danemarca, e sorvetutto o favoì sgombrando o Baltico da di piræ, i coscì díti Vitalienbrüder.
Ma comença ascì i segni da decadença. In questo tempo a perenne guæra contra i Lituen, che pù a procurò a-i Cavagei una grande groia inte l'opinion pubbrica di contemporanei, a començò a degenerâ inte 'na specce de caccia a l'ommo, a-a quæ s'invitava di ospiti de riguardo comm'a 'na demôa, e ch'a vegniva conduta sença risurtæ poxitivi de nœuve conquiste; e se pù sotta o gran meistro Winrich von Kniprode (1351-1382) a Pruscia a conobbe o so mascimo splendô cavagesco, celebrao da-o Chaucer e da-o Boucicaut, coscì da poei tegnî, unnico fra i paixi todeschi, o paragon co l'Ocidente, l'Orde o dovette adattâse a-i tempi, e vegnî sempre ciu 'na possança mercantî, ch'a s'alienò l'añimo de çittæ prusciañe fandoghe concorença e instituindo di monopolli (comme quello de l'ambra) in proppio favô.
Sciben ch'into 1346 l'Orde o goaagnesse l'Estonia e into 1404 Visby co-o Gotland, l'inreddenîse progrescivo do governo di Cavagei, e a dificortæ pe 'n orde cavagesco d'adattâse davei a-a nœuva arte militâ preparavan quella decadença ch'a se manifestò ciæamente quande o sovran de Lituania, o prinçipe Jagellon o se convertì a-o crestianeximo, constrenzendo o so poppolo a anâghe a prœuvo (1386), e o levò coscì a l'Orde o so compito, a mæxima raxon d'êse. O Jagellon o s'imparentò co-a casa regnante de Polonia, consolidando coscì l'aliança di doi stati slavi. Pe reagî a-e continnoe manifestaçioin d'ostilitæ di Slavi, e pe tiâ torna sciu o proppio prestiggio, l'Orde o delibió una gran spediçion militâ, terminâ co-a terribile sconfita de Tannenberg (15 luggio 1410). A primma paxe de Thorn (1411) concluza da-a Polonia pe avei man libera co l'Ungaia, a l'aveiva reizo a l'Orde squæxi tutti i so dominni: ma o so governo o fu sempre pezo, e finarmente çittæ e nobiltæ s'unin into Preussischer Bund e deciaron a proppia indipendença da l'Orde, invitando a pigiâ a sovranitæ in Pruscia o re de Polonia, a-o quæ prestò omaggio sciña di cavagei (1454). A guæra de l'Orde contra a Polonia ch'a ne seguì e ch'a diò pe 13 anni, a l'ebbe, votta comm'a l'ea ascì contra o Preussischer Bund, carattere de guæra civî, e a terminò co-a segonda paxe de Thorn, a coscì díta "paxe perpettoa" (1466), ch'a lasciò a l'Orde solo che a Pruscia Orientâ, e comme fœüdo polacco.
A decadença politica, militâ, morâ e religiosa ascì de l'Orde, a l'aiva reizo mœüo pe-a secolarizzaçion, ch'a fu compia, sciu conseggio do Martin Lutê, da l'urtimo Gran meistro de l'Orde, o margravio Alberto de Brandeburgo, nevo do re de Polonia, eletto into 1511 e che into 1525, co-o trattao de Cracovia, o transformò a Pruscia inte 'n ducato ereditaio, vassallo do regno de Polonia; into 1561 o so esempio fu seguio da-o cappo de l'Orde pe-a Livonnia. O meistro de l'Orde pe-i possedimenti todeschi, arestao cattollico, o feççe mette o ducca Alberto a-o bando de l'impeo (1530), divegnindo o mæximo Gran meistro e fœüdataio titolâ da Pruscia. Mentre questa, secolarizzâ, a s'inandiava a l'indipendença, l'Orde Tœütonnego o stabiliva a so sede a Mergentheim, organizzandose in 12 boiiæghi: Turingia, Aostria, Ascia, Franconnia, Coblença, Arsaççia, Boçan, Utrecht, Alten-Biesen, Loræna, Sassonnia, Vestfalia, tornando a l'attivitæ originaia uspiæa e rivendicando sempre i so driti inta Pruscia. Abolio into 1809 da-o Napolion, o se redusse a Utrecht (dove o divègne protestante, ma o mantègne o so carattere aristocratego) e in Aostria, dove into 1840 o vègne riformao da l'imperatô Ferdinando I, diventando un orde cavagesco ecclexastego nobiliâ, ch'o recedeiva pe l'amiscion œutto groei de nobiltæ, religion cattollica, âto censo: a casa prinçipâ a l'ea a Boçan; l'Orde o g'aiva di compiti uspiæi, e o doveiva mantegnî sempre leste quarantequattro colonne de sanitæ militâ, comme l'Orde Marian co-o quæ o vègne fuso ciu tardi. Co-o 1919 l'Orde o no fu abolio, ma vègne sospeizo a so attivitæ e fun seræ e nommine e i inscriçioin.
Atri progetti[modìfica | modìfica wikitèsto]
- Wikimedia Commons a contêgne di files in sce Orde Tœütonnego


text:
Paciugo e Paciuga
O Paciûgo e a Paciûga son dôe figûe ligæ a ûnn-a de ciù antîghe legénde zenéixi co-in reciàmmo a-a religión.
E stâtue do Paciûgo e da Paciûga se pêuan atreuvâ inte 'na capeléta do Santuâio de Sànta Màia e San Michê Arcangelo a Cônâ, a Cornigén.
A stöia do Paciûgo e da Paciûga[modìfica | modìfica wikitèsto]
O Paciûgo e a Paciûga són doî spozoéi vestîi co-i tìpichi costùmmi zenéixi do XVIII sécolo. O Paciûgo o l'é 'n mainâ de Prè. A Paciûga a l'é 'na dònna bónn-a e divöta, in particolâ a-a Madònna de Cônâ. Inte 'n viâgio in mâ o Paciûgo o vêgne inprexonòu da-i Tùrchi e condûto in Algerîa donde o ghe résta pe dôze ànni.
A sò mogê a pensâva sôlo a lê e tùtti i sàbbi a l'andâva a-o Santuâio da Madònna de Cônâ e pe lê o pregâva con fervô, de mòddo che o mâio o fésse ritórno a câza. Ma a génte, ch'a-a vedéiva sciortî tùtti i sàbbi, a comensâva a pensâ mâ e dónca a inandiâ di ciæti.
In giórno, a-a chéita, o Paciûgo o l'ariêsce a scapâ e a ritornâ a Zêna. O giórno do sò ritórno o l'êa pròprio sàbbo, dónca a sò mogê a l'êa andæta a-o Santuâio de Cônâ e a no gh'êa in câza. Quànde o Paciûgo o l'arîva e o no atrêuva a sò mogê, o domànda informaçioìn a-i vêxin, çercàndo de no fâse riconósce. Ma 'na vegêtta, ch'a l'àiva acapîo che quéllo o l'êa o Paciûgo e ch'a l'êa stæta de lóngo giöza di doî spozoéi, o ghe rispónde che tùtti i sàbbi, co-a scûza d'andâ a Côna, a Paciûga a l'andâva a incontrâse co-in òmmo.
Coscì o mainâ, pigiòu da 'na gràn giöxîa o s'avîa vèrso Cônâ. Quànde o l'arîva a-a meitæ da stràdda o l'incóntra a sò mogê che quànde o l'amîa o riconósce sùbito e o l'abrâsa. A Paciûga, dòppo avéi ciànto de feliçitæ, a ringràçia a Madònna ch'a l'àiva dæto inportànça a-e sò òraçioìn. Coscì, pe ringraçiâla ancón mêgio, a saiéiva andæta tórna a-o Santuâio co-o Paciûgo o sàbbo dòppo.
O Paciûgo in ògni mòddo o l'êa ancón giözo e coscì, o giórno dòppo, o propónn-e a-a sò mogê d'andâ a fâ 'na gîta in bàrca a Cornigén e quànde êan lontàn da-a mænn-a o Paciûgo o domànda a-a sò mogê de spiegaçioìn in sciô prezónto tradiménto. A Paciûga, ch'a no pensâva che o sò mâio o ghe domandésse 'na cösa coscì, a résta 'n momento in silénçio e o mâio, fêua de sæximo, pensàndo che o silénçio o fîse o ségno da sò córpa o ghe dâ 'na cotelâ e a càcia in mâ.
Dòppo sto gèsto o Paciûgo o vôga vèrso a rîva e o lêva da bàrca a Sàn Pê d’Ænn-a, ma o dispiâxéi pe quéllo ch'o l'àiva fæto pöco prìmma o prinçìpia a persegoitâlo, coscì, destrûto, o vâ vèrso o Santuâio de Conâ pe domandâ perdón a-a Madònna.
Quànde o l'ìntra inta gêxa o no pêu crédde a-i sò éuggi, a Paciûga a l'êa lîe, inzenogiâ in fàccia a l'artâ ch'a l'êa aprêuvo a pregâ.
O Paciûgo o l'acapîsce che a Madònna a l'àiva fæto 'n miâcoo, perché a sàiva che a Paciûga a l'êa stæta de lóngo fedêle a-o Paciûgo.
Coscì o Paciûgo o l'abrâsa a Paciûga con tùtto o sò amô e da lê o l'achéugge o perdón.
A Capeléta into Santuâio de Cônâ[modìfica | modìfica wikitèsto]
Inte 'na capeléta do Santuâio de Cônâ se pêuan atreuvâ e doê stâtue do Paciûgo e da Paciûga con di zenogiatöi davànti, coscì da puéi pregâ pigiàndo cómme ezénpio a devoçión ch'a legénda a valorîza.
Inte unn-a de træ miâge da capeléta gh'é 'n panéllo dónde gh'é 'na poêxia in zenéize do Poæ Piér Loîgi Persòglio O Pacciûgo co-a Pacciûga in t’a gëxa de Cönâ (in grafîa ofiçiâ: O Paciûgo co-a Paciûga inta gêxa de Cônâ). A pubricaçión a l'é do 1887, stanpâ inta stanpàia Marchese e Camponara a-a Certôza. O Loîgi Persòglio o l'é stæto 'n gezoîta, giornalìsta, stòrico locâle, autô de comédie satìriche e zenéixi.
O tésto[modìfica | modìfica wikitèsto]
O Pacciûgo co-a Pacciûga in t’a gëxa de Cönâ
Inta mæxima miâgia gh'é pöi 'n'âtro conponiménto in léngoa itàliann-a da Batistìnn-a Rambèlli.
Inta coltûa[modìfica | modìfica wikitèsto]
O Paciûgo e a Pacciûga són pàrte da tradiçión pe-e màschere de carlevâ de Zêna.
Paciûgo o l'é o nómme de 'n gelâto mescciòu (arichîo con bescheutto) ch'o se màngia de spésso inta rivêa ligure.
In zenéize se dîxe fâ 'n paciûgo, che vêu dî fâ 'n pastìsso ò fâ 'n inpòtto.
Âtri progètti[modìfica | modìfica wikitèsto]
- Wikivivàgna a contêgne una pàgina dedicâ a Paciugo e Paciuga
- Wikimedia Commons a contêgne di files in sce Paciugo e Paciuga
Colegaménti estèrni[modìfica | modìfica wikitèsto]
- Aprofondiménto, in scê vegiazena.it.
- Aprofondiménto/2, in scê coronata.it.
- Filmìn ch'o cónta a stöia do Paciûgo e da Paciûga, in scê YouTube.
- Cansón do Pê Paròdi e do Pòulo Bonfanti, in scê YouTube.


text:
Federigo II de Pruscia
Federigo II di Hohenzollern
Dæti personâli
Mòrte: Castello de Sans-Souci, 1786
Paize: Germania
Âtre informaçioìn
Federigo II di Hohenzollern dito o Grande (ted. Friedrich der Große) re de Pruscia (Berlin 1712 - Castello de Sans-Souci 1786)
Vìtta[modìfica | modìfica wikitèsto]
Figgio do Federigo Ghigermo I e da Sofia Dorotea de Hannover, o fu educao, segondo de precize dispoxiçioin do poæ, co-a mascima seveitæ: da-a rente a-o studdio acurao da ciu recente stoia œüropea e de l'economia politica, i ciu dúi eserciççi militæ. Ma o Federigo, ch'o manifestava in contrasto co-e preferençe paterne un vivo interesse pe-e lettie e pe-a filozofia, o seppe formâse una cortua lettiaia, graçie ascì a-a compliçitæ do precettô, o calvinista françeize Duhan de Jandun. L'insofferença pe-a sgrœuzzeçça e o formalismo militaresco de l'ambiente pruscian mœüon, into 1730, a decixon do Federigo de fuzzî da-o regno. Ma o tentativo o fallì e o fu ócaxon d'ogni sciorta d'efferateçça da parte do poæ ch'o l'aiva temuo un complotto contra a so persoña: o Federigo o fu sottoposto a 'n processo denanti a 'n conseggio de guæra e rinserao inta forteçça de Küstrin. Chie, sciortio de prexon cegao a-a voentæ paterna, o fonse da uditô da cammia di demanni, aquistando una diretta esperiença di problemi aministrativi do regno, che finin pe interessâlo profondamente. Spozaose into 1733 co-a prinçipessa Elizabetta Cristiña de Brunswick-Lüneburg-Bevern, da-a quæ o no l'ebbe eredi, e retiaose into castello de Rheinsberg, o l'ebbe torna l'ócaxon de dedicâse a-o studdio de lettie, circondandose de lettiæ e pensatoî, faotoî de nœuve idee inluministeghe. Chie o redigette ascì e Conscidérations sur l'état présent du corps politique de l'Europe e L'Antimachiavel, dimostrando a so spregiudicâ conoscença de problemi de cortua e de politica.
Succedúo a-o poæ o 31 mazzo 1740, a-a morte de l'imperatô Carlo VI o seppe trâ profito da-a difiççile poxiçion inta quæ a l'ea reduta l'Aostria a prœuvo a-a contrastâ sucescion da Maia Texo pe mœuvighe guæra co l'intento de intrâ in possesso da Slexa. Dimostrandose geniâ condutê, o l'ocupò Breslavia o 3 zen. 1741 e conseguio a vittoia de Mollwitz (10 de arvî), o l'ótègne da-a Maia Teexa, assequeiâ da-i nemixi da ogni parte, co-a convençion de Klein-Schnellendorf (9 ott.) a Bassa Slexa. Repigiao quindi a guæra, co-o trattao de Breslavia (11 zugno 1742) o l'ótegne ascì l'âta Slexia e a contea de Glatz. A morte do Carlo VII de Bavea e e mai sopie spiançe da Maia Texo de ricuperâ a provinça perdua, spinzettan o Federigo into 1745 a 'na nœuva guæra contra l'Aostria. E vittoie prusciañe de Hohenfriedberg, de Soor e de Hesselsdorf fun o preluddio a-a paxe de Dresda do 25 dexembre: a Maia Texo a confermò a-o Federigo o possesso da Slexa, mentre o re de Pruscia o riconobbe comme imperatô o de lê majo, Françesco I.
Intanto o dava man a-a riorganizzaçion do stato segondo i criteii de 'n intelligente, poxitivo inluminismo e into spiito do ciu reddeno acentramento: o constitoì una forte e onesta magistratua pe l'apricaçion de 'n nœuvo codexo de procedúa (1747) e de 'n codexo çivî (Corpus iuris fredericianum, 1745-51). O se interessò ascì a l'economia naçionâ incoragindo o commercio e l'industria (tescile prinçipalmente), favoindo l'agricortua con di travaggi de boniffica (a region de l'Oder tra Swinemünde e Küstrin) e de colonizzaçion.
Ma l'aliança fra Aostria e França (trattao de Versagge, 1756), scin a aloa nemighe, a convinse o Federigo, za aliao da-o 16 zen. do mæximo anno a l'Inghiltæra, a prevegnî o concentrico attacco asburghico-borbonnego, sostegnúo ascì da-a Ruscia. Ebbe coscì començo a guæra di Sett'anni. Constreito into 1756 a-a capitolaçion a Sassonnia ch'a l'aiva refiao d'aliâse co-a Pruscia, o Federigo o penetrò inta tarda primaveja do 1757 inta Boemia, o zonse scin a ascidiâ Praga, ma a sconfita, infritaghe da-o Daun a Kolín o 18 de zugno, a l'óbligò a retiâse inta Sassonia. De lie, pe impedî o conzonzimento co-i Aostriachi, o se rivolse contra i Françeixi battendoli o 5 nov. a Rossbach, quindi a marce forçæ o tornò inta Slexa, o l'afrontò l'ezercito aostriaco doe votte superiô e o-o sconfisse a Leuthen (5 dex.).
Ma a guæra a no l'ea ancon a-o so terme. Into 1758 i Rusci, doppo avei ocupao Königsberg e a Pruscia Orientâ, ean a prœuvo a unise a-i Aostriachi: co-a vittoia de Zondorf (25 ag.), o Federigo o l'impedì tâ evento. No coscì l'anno seguente. Battúo a Kunersdorf (12 ag. 1759), o Federigo o l'ebbe l'esercito desfæto, o despiò definitivamente da so sciorte, e solo l'indecixon e o dezacordio di aversai o sarvon da-a roiña. L'anno sucescivo Aostriachi e Rusci ocupon rispettivamente a Sassonia e o Brandeburgo, e pe trei giorni a mæxima Berlin. Malgraddo a vittoia do Federigo a Torgau (3 nov. 1760), a scituaçion a l'arestava squæxi insostegnibile, quande sorvevègne a morte da zariña Elizabetta e l'asceiza a-o trono do Pê III, grande amiratô do Federigo, ch'o l'abandonò l'Aostria strenzendo poco doppo un patto d'aliança co-a Pruscia, co-a quæ o firmò a paxe into mazzo 1762. O 21 luggio 1762 o Federigo o battè anco-ina votta i Aostriachi a Burkersdorf e meno de 'n anno doppo, o 15 zen. 1763, a Maia Teexa ascì a se rassegnò a poñe terme a-o conflíto co-a paxe de Hubertsburg. O Federigo o l'ea sarvo, a Slexa a l'ea arestaa a-a Pruscia.
Inte questo longo periodo de guæra, o Federigo o rivelò in pin e so qualitæ d'organizzatô e de condutê, pe-e quæ o l'occupa un posto preminente inta stoia de l'arte militâ. A cappo de 'n stato de soli doi mioin e mezo d'abitanti e sença unitæ teritoiâ, o Federigo o seppe creâ un ezercito ben adestrao, fæto de miliçie de leva obrigæ a-o serviçio, ma raforçæ co-o merçenaiato. O l'aleggerì e ordenançe da cavalaja, o l'aomentò a proporçion di canoin legeri de l'artigiaja, o curò a manovrabilitæ de l'infantaja, sci da poei formâ a linnia de battaggia inte qualunque direçion. O Federigo o ripreize da-o magisteio do Montecuccoli o prinçippio da "battaggia d'aa", saiv'a dî de l'açion frontâ, ma pronta a fâse ingugente, contra un'aa aversaia, derivandone a tattica de l'orde obliquo. O praticò in strategia l'ofensciva ascì quande a guæra a l'ebbe di scopi politichi difenscivi, paralizzando coscì e mosse do nemigo; e pi aomentâ o raggio d'açion da so manœuvra strategica into campo di serviççi logisteghi, o ridusse i magazin fisci a soli depoxiti de fæña, incaregæ de rifornî i forni de campagna mobili. Inta segonda campagna da guæra di Sett'anni (da-o 1757 in da pœu) se deliniò perfetta l'attoaçion da manœuvra pe linnie interne, ch'a doveiva costituî o so cappolavô, frûto di nomioxi acorzimenti logisteghi, organichi e tattichi.
Da-a guæra di Sett'anni o Federigo o l'ea sciortio co-o paize prostrao. Con nœuva genialitæ o seppe promœuve l'œuvia de riconstruçion; o favoì l'agricortua e l'industria, o repigiò a colonizzâ e a bonificâ e regioin depresse. O no trascurò tuttavia de sarvagoardâ o prestiggio e a poxiçion de rilevo ch'o l'aiva procurao in Germania e in Œüropa a-o so regno a prexo di sacrifiççi soportæ durante a guæra di Sett'anni. O l'esteize ancon o so dominio a-a Pruscia ocidentâ in virtù da primma spartiçion da Polonia (1772), e in sce-i prinçipati de Ansbach e de Bayreuth a prœuvo a-a guæra de succescion de Bavea (paxe de Teschen, 1779). Sospettozo de l'Aostria, o promosse into 1785 una liga di prinçipi todeschi (Fürstenbund) pe constituî un contrapeizo a-a politica do Gioxeppe II inte l'impêo.
Ni fu solo ommo politico e gran condutê d'eserciti, ma ascì generozo sciben che incostante protettô d'artisti, filozzofi e lettiæ. Amiratô do Voltaire, o l'intreççò con lê 'na fita corispondença, e o-o vosse con lê a Berlin into triennio 1750-53: doppo questo sogiorno, tuttavia, i so raporti se goaston. Cortô da muxica, o fu valente flaotista e ascì compoxitô. O l'abellì Berlin e Potsdam de gexe, palaççi, castelli e d'atri edifiççi. O fu recugitô asciddo d'œuvie d'arte prevalentemente françeize e rispondente a-o gusto do lieto e do piaxeive, che da pœu confluin into Kaiser-Friedrich-Museum de Berlin.
Atri progetti[modìfica | modìfica wikitèsto]
- Wikimedia Commons a contêgne di files in sce Federigo II de Pruscia


text:
A
A (minoscolo a) a l'é a primma letia de l'alfabêto latin e de tutti i alfabêti derivæ da quest'urtimo. A l'é scimile a-a letia grêga antîga alfa, da-a quæ a l'é derivâ. A seu forma maioscola consciste di doî lâti inclinæ de 'n triangolo, atraversæ into mêzo da 'na bâra òrizontale. A verscion minoscola a se peu scrîve in dôe forme: a a doî livelli, e ɑ a un livello, che se ûza de sòlito inta scrîtûa fæta a man e inti font che ghe se bâzan, sorviatutto font pensæ pe-a letûa di figeu, e a se trêuva anche inta grafîa italica.
Stöia[modìfica | modìfica wikitèsto]
O ciù antîgo antenòu segûo da "A" o l'é l'aleph (scrîto ascì 'aleph), a primma letia de l'alfabêto fenîcio, che o l'aveiva sôlo consonante (pe sta raxon, st'alfabêto o l'é dîto ascì abjad, pe distingoelo da 'n alfabêto vêo). L'antenòu de l'aleph o porieiva êse stæto 'n pitogramma de 'na testa de beu inta scrîtûa protosinaitica, infloensòu da-i geroglifici egiçi, senplificòu inta forma de 'na testa triangolâre co dôe còrne.
In gîo a-o 1600 a.C., a letia de l'alfabêto fenîcio aveiva 'na forma liniâre, ch'a l'é stæta uzâ comme bâze pe çertidun forme sucesîve. Se pensa ch'o seu nomme foîse somegiante a quello de l'aleph paleoebraico ò arabo.
Quande, inta Grêcia antîga, se iniçiâva a uzâ st'alfabêto, no servîva 'na letia pe rapresentâ l'òcluxîva glottâle (o son consonantico ch'a letia a raprezentâva inta lengoa fenîcia e âtre lengoe semitiche, e o primmo fonêma da prononçia fenîcia da letia), donca se uzâva 'na verscion modificâ do segno pe raprezentâ a vocâle /a/, e a l'êa ciamâ co-o nomme alfa. Inte ciù antîghe iscriçioin grêghe dòppo o medioêvo elenico, che remontano a-o VIII secolo a.C., a letia a l'êa scrîta de lâto, ma inte l'alfabêto grêgo di tenpi sucesîvi a l'êa somegiante a-a moderna letia maioscola, sciben che ghe son molte varianti locâli diversce (prezenpio, co-ina "ganba" ciù curta, ò co-a linia de mêzo a 'n angolo diverso.
I etruschi aveivan portòu l'alfabêto grêgo inta penîzoa italiann-a, sensa cangiâ a letia, e o seu alfabêto o l'êa stæto adotòu da-i români pe scrîve a lengoa latinn-a.
Varianti tipografiche[modìfica | modìfica wikitèsto]
A-o tenpo di români existeivan molte forme da letia "A". A prinçipâ a l'êa a verscion monumentâle, usâ pe l'iscriçioin in sciâ prîa. Gh'êa ascì 'na grafîa corscîva adêuviâ pe-i scrîti de tutti i giorni, che però a l'êa uzâ sorviatutto in sce materiâli pöco rexistenti, donca no ghe son molti ezenpi de sta grafîa a-a giornâ d'ancheu, rispetto a quella monumentâle. Existan però ezenpi de corscîvo maioscolo, corscîvo minoscolo, e corscîvo semiminoscolo, oltre a varianti a-a meitæ tra o stîle monumentâle e quello corscîvo, tra e quæ ghe son o semionciâle e l'onciâle.
A-a fin de l'Inpêro Româno (V secolo d.C.) s'êan svilupæ 'nte l'Eoröpa òcidentâle diversce varianti de corscîvo minoscolo, tramêzo e quæ o minoscolo semicorscîvo italian, a scritûa merovingia françeize, a scritûa vizigòtica inta Spagna, e a scritûa insulâre da Gran Bretagna. In gîo a-o IX secolo, a scritûa carolinn-a (derivâ da 'na conbinaçion de forme precedenti e molto scimile a-e forme da giornâ d'ancheu) a l'êa a forma prinçipâ adêuviâ inscî libbri, primma de l'invençion da stampa.
Inte l'Italia do XV secolo, in sciâ bâze da scritûa carolinn-a, s'êan formæ e dôe prinçipæ varianti ancheu conosciûe: l'italica e a româna. A forma italica, dîta ascì a corscîva, a s'êa svilupâ da 'na forma adêuviâ da scritôi medievâli irlandeizi e ingleizi, ch'a s'asomegiâva a-a letia grêga tau. Sta forma a se ûza 'nta ciù parte de caligrafîe moderne, e a l'é formâ da 'n çercio e da 'n træto verticâle. A forma româna, che a s'adêuvia 'nta ciù parte di materiâli stampæ, a l'é formâ da 'n çercio picin co-în arco sorvia ("a"). L’unn-a e l’âtra son derivæ da-a verscion maioscola. Inta caligrafîa grêga (comme o se peu vedde da-a verscion onciâle mostrâ chi) gh'êa l'abitudine de unî a ganba scinistra e a linia orizontâle 'nte 'n scingolo çercio, e molte vòtte a ganba destra a se traciâva verticalmente. Pöi, inte çertidun mòddi de scrîve, a decoraçion che a dâva iniçio a-a ganba destra l'êa diventâ 'n arco, dando coscì òrigine a-a forma "stampâ", mentre inte âtri a l'êa sconparîo, dando òrigine a-a forma corscîva.
A forma italica a s'adêuvia pe comunicâ enfaxi, ò pe distingoe 'na parte de 'n testo da 'n'âtra (de sòlito scrîta in forma româna). Gh'é d'âtri câxi donde a a corscîva ("ɑ", dîta ascì alfa latinn-a) a se diferençia da-a "a" latinn-a (comme prezenpio 'nte l'alfabêto fonetico internaçionâle, ò IPA).
Ûzo 'nti scistêmi de scrîtûa[modìfica | modìfica wikitèsto]
Ligure[modìfica | modìfica wikitèsto]
Inte parlæ liguri, a letia a raprezenta o son /a/.
Âtre lengoe[modìfica | modìfica wikitèsto]
Inta ciù parte de lengoe ch'adêuvian l'alfabêto latin, ⟨a⟩ raprezenta 'na vocâle averta no ariondâ, comme /a/, /ä/, ò /ɑ/. 'N eceçion a l'é raprezentâ da-o dialetto Saanich, donde ⟨A⟩ e ⟨Á⟩ indican 'na vocâle frontâ semiserâ no ariondâ /e/.
Âtri scistêmi[modìfica | modìfica wikitèsto]
Inta notaçion fonetica e fonemica:
- inte l'alfabêto fonetico internaçionâle, ⟨a⟩ a raprezenta a vocâle frontâ averta no ariondâ, ⟨ä⟩ a vocâle centrâle averta no ariondâ, e ⟨ɑ⟩ a vocâle derê averta no ariondâ.
- inte l'X-SAMPA, ⟨a⟩ a s'adêuvia pe-a vocâle frontâ averta no ariondâ, e ⟨A⟩ pe-a vocâle derê averta no ariondâ.
Âtri ûzi[modìfica | modìfica wikitèsto]
Inte l'algebra, a letia a a s'adêuvia, insemme a âtre letie a l'iniçio de l'alfabêto, pe raprezentâ quantitæ conosciûe, mentre e letie a-a fin de l'alfabêto (x, y, z) s'adêuvian pe raprezentâ quantitæ sconosciûe.
Inta giometrîa, e maioscole A, B, C ecc. s'adêuvian pe raprezentâ segmenti, linie, raggi ecc. 'Na A maioscola s'adêuvia ascì pe raprezentâ 'n angolo de 'n triangolo.
Carateri corelæ[modìfica | modìfica wikitèsto]
Alfabêto latin[modìfica | modìfica wikitèsto]
- Æ æ : ligatûa AE latinn-a
- A con diacritichi: Å å Ǻ ǻ Ḁ ḁ ẚ Ă ă Ặ ặ Ắ ắ Ằ ằ Ẳ ẳ Ẵ ẵ Ȃ ȃ Â â Ậ ậ Ấ ấ Ầ ầ Ẫ ẫ Ẩ ẩ Ả ả Ǎ ǎ Ⱥ ⱥ Ȧ ȧ Ǡ ǡ Ạ ạ Ä ä Ǟ ǟ À à Ȁ ȁ Á á Ā ā Ā̀ ā̀ Ã ã Ą ą Ą́ ą́ Ą̃ ą̃ A̲ a̲ ᶏ
- Scinboli de trascriçion fonetica corelæ a A (l'alfabêto fonetico internaçionâle o adêuvia sôlo e minoscole, ma âtri scistêmi de scrîtûa adêuvian e forme maioscole):
- Ɑ ɑ : Letia latinn-a alfa / A corscîva, ch'a raprezenta 'na vocâle derê averta no ariondâ 'nte l'IPA
- ᶐ : Alfa latinn-a minoscola con gancio retroflesso
- Ɐ ɐ : A inbösa, ch'a raprezenta 'na vocâle centrâle quæxi averta no ariondâ 'nte l'IPA
- A ʌ : V inbösa, ch'a raprezenta 'na vocâle derê semiaverta no ariondâ 'nte l'IPA
- Ɒ ɒ : Alfa latinn-a inbösa, ch'a raprezenta 'na vocâle derê averta ariondâ 'nte l'IPA
- ᶛ : Letia de modifica alfa latinn-a minoscola inbösa
- ᴀ : A in maioscoletto, in vêgio scinbolo 'nte l'alfabêto fonetico internaçionâle adêuviòu pe raprezentâ varri soin (specce vocâli averte)
- ᴬ ᵃ ᵄ : Letie de modifica adêuviæ 'nte l'alfabêto fonetico uralico (UPA)
- ₐ : a minoscola scrîta a-a bâze, uzâ 'nti studi 'nscê lengoe indoeoropêe
Antenæ e segni scimili 'nte âtri alfabêti[modìfica | modìfica wikitèsto]
- 𐤀 : letia semitica aleph, da-a quæ derîvan i segoenti scinboli
Vôxe corelæ[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di files in sce A


text:
Spinascio
Spinacia oleracea (L., 1753), comuneménte conosciûa cómme spinascio (spinàsso segóndo a grafîa ofiçiâ, spinaççu in savonéize, spinàssu in vintimigiôzo, spinassu in monegàsco, it: spinacio), a l'é 'na ciànta ch'a apartegne a-a famìggia de Amaranthaceae[1], da quæ se mangiàn e feugge.
Descriçion e stòia[modìfica | modìfica wikitèsto]
Produtoî[modìfica | modìfica wikitèsto]
Nòtte[modìfica | modìfica wikitèsto]
- ↑ (EN) Spinacia oleracea, in sce powo.science.kew.org. URL consultòu o 6 màzzo 2021.
Âtri progètti[modìfica | modìfica wikitèsto]
- Wikimedia Commons a contêgne di files in sce Spinacia oleracea
- Wikispecies a contêgne informaçioìn in sce Spinacia oleracea


text:
Notre-Dame de Pariggi
A Catedrâle metropolitann-a de Nòstra Scignôa de Pariggi (in françeize: Cathédrale métropolitaine de Notre-Dame de Paris), conosciûa senplicemente comme Notre-Dame de Paris o Notre Dame, a l'é 'na gêxa parigginn-a.
Descriçion e stöia[modìfica | modìfica wikitèsto]
A l'é a catedrâle ciù famôza de Fransa e a gêxa ciù famôza de Pariggi, un di scìnboli da ville lumière. A l'é stæta constroîa tra o 1163 e o 1345.
Âtri progètti[modìfica | modìfica wikitèsto]
- Wikimedia Commons a contêgne di files in sce Notre-Dame de Pariggi
Colegaménti estèrni[modìfica | modìfica wikitèsto]
- (FR) Scîto ofiçiâ, in sce notredamedeparis.fr. URL consultòu o 21 agòsto 2021.


text:
Manuel Belgrano
Manuel Belgrano (Buenos Aires, 3 zûgno 1770 – 20 zûgno 1820) o l'è stæto un intelettuâle, avocâto, economista, polìtico e militâre argentin, ch'o l'à partiçipòu a-a Goæra d'Indipendensa d'e Provinse Unîe do Río de la Plata vinçendo di importante battagge.
Biografîa[modìfica | modìfica wikitèsto]
O se ciammâva Manuel José Joaquín del Corazón de Jesús Belgrano, e o l'è famozo comme eröe de l'indipendensa e creatô da bandêa argentinn-a.
Tra 1786 e 1793 o l'à studiòu o drîto a Salamanca, piggiando a medaggia d'öu. Gran cattòlico, o l'à avûo o permisso do Vatican de lêze di libbri proibii in quello tempo.
De ritorno into Río de la Plata, in 1794 o l'è stæto nominòu Segretâio do Consulato de Buenos Aires (1794-1810). O l'è stæto contro e Invaxioìn Ingleixi (1806 e 1807).
Diventòu indipendentista, o l'è stæto un di prinçipæ cappi da Revolusion do Mazzo do 1810, faxendo parte do primmo governo nativo, o futûo governo argentin.
O l'è stæto o cappo de l'Esercito do Nòrd contro i spagnòlli de l'Ato Perú e o l'à organizòu a campagna do Paraguay. O l'à anche comandòu l'eroico esodo do pòpolo de Jujuy (Éxodo Jujeño), importantìscimo pe a liberaçion do nòrd, e o l'à partiçipòu a de battagge comme Campichuelo, Paraguarí, Tacuarí, Las Piedras, Tucumán, Salta, Vilcapugio e Ayohúma.
A 50 anni, a Buenos Aires, o l'è mòrto da 'n edema, in povertæ e ascordòu da-o governo naçionâ.
Creassion da Bandêa Argentinn-a[modìfica | modìfica wikitèsto]
Manuel Belgrano o l'e stæto o creatô da bandêa argentinn-a into 1812. O l'à dizegnâ co-i coî da coccarda (escarapela) naçionâ, çeleste e gianca, mentre o stâva inscie rive do sciumme Paraná inta provinsa de Santa Fe.
A l'è stæta issâ pe a primma vòtta o 27 frevâ 1812 inta çittæ de Rosario, donde gh'è o Monumento a-a Bandêa Argentinn-a.
Famiggia e relassion co-a Liguria[modìfica | modìfica wikitèsto]
Sêu poæ Domenico o l'êa lìgure, nasciûo a Ineja, emigròu a-o Río de la Plata into 1751, e o gh'aiva comme primmo cognomme Peri -ciù târdi ispanisòu in Pérez-, scibben ch'o l'avesse adottòu quello de Belgrano, segondo a tradiçion, perche o produxeiva de l'eçelente gran.
Invece sêu moæ a l'êa argentinn-a, nasciûa inta çittæ de Santiago del Estero, into nòrd-òvest do Pàize.
Manuel Belgrano, inte 'na léttia a sêu poæ scrîta da-a Spagna quande o studiâva inte l'Universcitæ de Salamanca, o ghe dîxe: "Anchêu l'è vegnùo un gruppo de nòstri compaizen, e gh'ò posciûo parlâ zeneize dòpo tanto tempo che parlo solo spagnòllo".
Vôxe corelæ[modìfica | modìfica wikitèsto]
- Argentinn-a, dove gh'è ciù informassion inta seçion "Stöja".
Conlìgamenti esterni[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di files in sce Manuel Belgrano